text:
Hari ibintu bifatika byagombye gutuma umuntu w’Imana adatinya.
Hanyuma y’ibyo ijambo ry’Uwiteka riza kuri Aburamu mu iyerekwa riti: “ Aburamu witinya, nijye ngabo igukingira, uzagororerwa ingororano ikomeye cyane” Itangiriro 15:1
Iki gihe Aburamu yari atinyishijwe nuko ngo ashaje atabyaye, kandi ngo Eliezar w’Umunyadamasiko akaba ariwe uzaragwa ibye. Imana imwitegereje, ibona ari kure mu bitekerezo, arahangayitse, arihebye, aribaza byinshi adafitiye igisubizo, ariko Imana yo yari ifite igisubizo “ Aburamu witinya, nijye ngabo igukingira” Amen
Ubusanzwe muri kamere muntu habamo ikintu cyo gutinya cyangwa se kugira ubwoba nubwo abantu bose batagira ubwoba ku rugero rumwe. Ikindi, hari igihe umuntu agira ubwoba bw’ubusa, hakaba n’igihe umuntu abugira, cyangwa se atinya, mu byukuri hari ibintu urebesheje amaso , wabonako koko bitinyitse, ariko uko byamera kose ijambo ry’Imana ritubwira ko nta mpamvu nimwe yagombye gutuma dutinya .
Dore bimwe mu bintu bifatika byagombye gutuma umuntu w’Imana adatinya:
Kuba Imana ari indahemuka, ikaba iyo kwizerwa byagombye gutuma uyigirira icyizere, ukamenya nezako nubwo wowe nanjye tutizera , Imana twizeye yo ihora ari iyo kwizerwa. 2 Tim 2: 13 “ Kandi nubwo tutizera we ahora ari uwo kwizerwa kuko atabasha kwivuguruza”
Gusobanukirwa neza ko uri Umwana w’Imana , 1 Yohana 3:2 : “ Bakundwa ubu turi abana b’Imana, ariko uko tuzasa ntikurerekanwa” byagombye kuguha icyizere cy’ubutabazi bwo mu rwego rwo hejuru. Bibiliya itandukanya abantu b’Imana n’Abana b’Imana. Abantu b’Imana ni abo yaremye, ariko Umwana w’Imana byo birihariye. Muri Yohana 1: 12 habivuga neza ngo “ Icyakora abamwemeye bose( Yesu Kristo) bakizera izina rye yabahaye ubushobozi bwo kuba abana b’Imana. Imana ishimwe. Ibaze nawe ukuntu wumva umwana wawe atagombye kugira ikimubababaza, ikimuhangayikisha, noneho wibaze uko bimeze ku Mana. Yesu we yarivugiye ngo “ Niba tuzi guha abana bacu ibyiza kandi turi babi, Data wo mu ijuru niwe uzananirwa …….” So wo mu ijuru azi ibyo mukeneye.
Kwibuka ibyo Imana yagiye igukorera byagombye gutuma udahindira imishyitsi imbere y’ikindi kintu icyo aricyo cyose. 1 samuel 17: 37: “ Dawidi arongera aravuga ati “ Uwiteka wandokoye mu nzara z’intare n’idubu, azankiza no mu maboko y’uwo Mufilisitiya”. Imana ishimwe. Dawidi Imana yamugiriye neza yibuka gukomera kw’Imana kuri we , maze bimutera imbaraga zo kudatinya Goliati nubwo mu bifatika yari atinyitse.
Kwibuka ko Imana ari ubuhungiro bwawe ku munsi w’amakuba, ko ari umufasha utabura kuboneka mu byago no mu makuba, kandi nawe urabizi uburyo yagiye ibana nawe mu byago n’amakuba wagiye unyuramo, byagombye gutuma wongera kugirira Imana icyizere ko n’ahandi hakomeye izabana nawe. Zaburi 46:1: “ Imana niyo buhungiro bwacu bwacu n’imbaraga zacu. Ni umufasha utabura kuboneka mu byago no mu makuba. Nicyo gituma tutazatinya naho isi yahinduka, naho imisozi yakurwa ahayo ikajya imuhengeri, naho amazi yahoo yahorera, akibirindura, naho imisozi yatigiswa no kwihinduriza kwayo”
Kumenya ko ntawo mubategereza Imana uzakorwa n”isoni nabyo bigutere kudatinya. Zaburi 25: 2 “Siko bizaba. Mu bagutegereza ntawuzakorwa n’isoni. Abava mu masezerano ari nta mpamvu, nibo bazakorwa n’isoni”
Mbese ni iki cyari kiguteye ubwoba, mbese ni ibyo wumva, nibyo ureba, ni amadeni menshi, ni ukwibaza iby’ejo hazaza, mbese ni uburwayi…… aya magambo Umwuka Wera ayagusobanurire .
Nta mpamvu n’imwe yo gutinya dufite kuko Imana iri mu ruhande rwacu, kandi ubwayo yarivugiye ngo ntizadusiga kandi ntizaduhana.
Ibihe byiza


c: text/html

text:
ven.
01
juin
2012
ISOMO RYA MBERE
Isomo ryo mu ibaruwa ya kabiri Mutagatifu Pawulo Intumwa yandikiye Timote
(2Tim 3, 10-17)
Nkoramutima yanjye, 10wowe wakomeje kunkurikira muri byose: mu nyigisho zanjye, mu migenzereze yanjye, mu migambi yanjye, mu kwemera kwanjye, mu kwihangana kwanjye, mu rukundo n’ubudacogora byanjye, 11mu bitotezo n’ibyago naboneye Antiyokiya n’Ikoniyo n’i Lisitiri. Mbega ibitotezo nabonye! Ariko byose Nyagasani yabinkuyemo. 12Ni koko, abashaka bose kubaho muri Kristu barangwa n’ubuyoboke, ntibazabura gutotezwa. 13Naho abagiranabi n’abahendanyi, bo ntibazabura kugenda barushaho gukora nabi ubudahwema, bataretse guhenda abandi no guhendwa ubwabo. 14Ariko wowe, gumya kwibanda ku byo wigishijwe kandi wakiriye udashidikanya. Uzi neza uwo ubikomoraho; 15kandi kuva mu buto bwawe wamenye Ibyanditswe bitagatifu; ni byo bishobora kukubera isoko y’ubuhanga bukuganisha ku mukiro, ubukesheje kwemera Kristu Yezu. 16Icyitwa Igitabo gitagatifu cyose cyahumekewemo n’Imana kandi gifite akamaro mu byerekeye kwigisha no kuvuguruza ubuyobe, gukosora no gutoza umuntu iby’ubutungane; 17bityo umuntu w’Imana wese akabasha kuba igihame, kandi akabona intwaro zimufasha gukora icyiza cyose.
ZABURI (Zab 119 (118), 157.160.161.165.166.168)
Inyik/ Uhoraho, abakunda amategeko yawe bagira amahoro yuzuye.
Abantoteza n’abanzi banjye ntibagira ingano,
ariko sinateshutse ku byemezo byawe.
Mbere ya byose ijambo ryawe ni ukuri:
n’amateka waciye aratunganye kandi azahoraho iteka.
Ibikomangoma biranyikomye nta mpamvu,
ariko amagambo yawe yonyine ni yo mfitiye igitinyiro.
Abakunda amategeko yawe bagira amahoro yuzuye,
kuri bo nta kibakoma imbere.
Uhoraho, nizeye uburokozi bwawe,
kandi nakurikije amatangazo yawe.
Nkurikiza amatangazo n’ibyemezo byawe,
kandi ibyo nkora byose uba ubibona.
IBANGONDIRIMBO RIBANZIRIZA IVANJILI (1Tim 6, 15-16)
Alleluya Alleluya.
Imana Nyirihirwe na Mugengabyose umwe rukumbi,
Umwami w’abami n’Umutegetsi w’abategetsi,
naharirwe icyubahiro n’ububasha ubuziraherezo!
Alleluya.
IVANJILI
+ Mariko (Mk 12, 35-37)
Muri icyo gihe, 35Yezu yigishiriza mu Ngoro y’Imana, araterura ati « Ni iki gituma abigishamategeko bavuga ko Kristu ari mwene Dawudi ? 36Kandi Dawudi ubwe yaravuze ati ‘Nyagasani yabwiye Umutegetsi wanjye ati : Icara iburyo bwanjye, kugeza igihe abanzi bawe mbahindura imisego y’ibirenge byawe.’ 37Uwo Dawudi yita Umutegetsi, yaba umwana we ate ? » Abantu benshi bamwumvanaga umunezero.

robotstxt: allowed

filter: keep


text:
Mu bijyanye no guteka (Catering industry) hari amahame agenderwaho ajyanye no kwirinda icyo ari cyo cyose gishobora guhungabanya ubuziranenge bw’amafunguro cyangwa ibinyobwa, cyangwa ari ikintu giturutse kuri kamere y’igifungurwa ubwacyo (Nature) cyangwa se icyaturuka ku buryo igifungurwa cyatunganyijwemo (Handling)
Ubwo buryo rero bwitwa HACCP mu magambo ahinnye y’icyongereza (Hazard Analysis Critical Control Point), ugenekereje bisa n’ibisobanura uburyo bwo gukurikirana icyo ari cyo cyose cyahungabanya icyo wateguye no gufata ingamba aho rukomeye.)
Ubu buryo rero ahanini bwibanda ku guhangana na n’udukoko tw’ubwoko bwose, no kutugenzura kugirango zitangiza ibyo utegura cyangwa se tukaba twateza ingorane abo ufungurira.
Ni uburyo bukurikirana igifungurwa kuva mu mirima ( ku bihingwa) no mu biraro (ku matungo).
Hagakurikiranwa intambwe ku yindi, nko gusarura, guhunika, gutunganya ifunguro mbere yo kurigeza kumeza no kubika ibyamaze gutunganywa.
Naho ku matungo hakurikiranwa uburyo abagwa, atunganywa, uburyo inyama zibikwa, uko zitegurwa kugera kumeza, n’uko zibikwa iyo zamaze gutegurwa hasigaye gufungurwa gusa.
Impamvu rero y’ubu buryo ni uko bidashoboka ko ikintu cyose utegura cyaburamo utwo dukoko (bacteria), kuko ari kimwe mu bigize ubwoko bw’ igigungurwa. Ntaho zitaboneka ariko igikorwa muri HACCP ni ukuzirinda gukura no kwangiza ibyo umuntu ategura, no gukora ibishoboka byose zikicwa mbere y’uko ifunguro rigera ku meza
Bacteria rero zicwa n’ibintu bibiri gusa, Imiti yabugenewe (Chemical product) cg se ubushyuhe bugeze ku gipimo cyatogosa amazi.
Ibi rero binyuranye n’imyumvire abantu basanzwe batekereza ko koza imbuto n’imboga ukoresheje amazi atetse bihagije gutunganya igifungurwa kugirango birinde cyangwa se ngo byice izisanzweho.
Ikindi ni uko byose bikorwa kurinda ubuziranenge bw’ikintu. Ikindi imbuto ziribwa zidatetse ntizigomba gutekwa ngo ni uko ushaka kwica utwo dukoko, ahubwo ukoresha imiti yica itwica ikorera mu mazi akonje ku buryo imbuto zigumana kamere yazo kandi na twa dukoko tugapfa.
Ikindi gikunda kugora abantu ni uko batamenya aho bakura imiti (chemicals) yabafasha gutunganya amafunguro. Benshi bakoresha amasabune nka za OMO Dettol, n’ibindi, ibyo bikaba byica twa dukoko dushobora gutera indwara cyangwa kwangiza amafunguro.
Ibi tuvuze haruguru ntibyagenewe gukoreshwa mu gusukura ibifungurwa. Hano mu Rwanda ubu hari amasosiyete abiri acuruza imiti yagenewe gusukura ibifugurwa ariyo:
Johnson & Divery iba Kicukiro na Penhar inter-consumer, bahagarariye uruganda rwitwa ECOLAB na bo bakaba bari kicukiro.
Bacuruza iyo miti isukura ibifungurwa kandi bakanatanga amahugurwa kuburyo ikoreshwa kubakiriya babo.
Isuku na yo irakenewe mu kubika neza ibiribwa
Isuku y’ibiribwa aho bibikwa igomba kwitabwaho kuko byatera ibibazo idahawe agaciro bibazo kuko ubundi iyo umubiri w’umuntu winjiwemo na Bacteria isinziriye, abasirikare b’umubiri barayataka bakayica, uko ninako bigenda ku nkingo batera abantu kwa Muganga.
Ariko iyo umubiri wumuntu winjiwemo na Bacteria iri maso kandi yamaze kubyara, niyo iteza indwara kuko abasirikare b’umubiri batabasha kuyirwanya.
HACCP iteganya ko iyo amafunguro amaze gutegurwa agomba kubikwa byibura ku bushyuhe bwa degree zire hejuru ya 4 ( ni ukuvuga ubukonje bwa Frigo) mu gihe cy’amasaha 48, nta kibazo agize. Ubu buryo butuma twa dukoko tutabasha gukurira muri ubwo bukonje.
Iyo rero wasukuye ifunguro ryawe wagerageje kwica twa dukoko twarimo nyuma ukaribika neza kuri ubwo buryo, bituma nta ngaruka wagura urifunguye muri kiriya gihe cyateganijwe.
Havugwa rero amasaha 48 kuko n’ubwo buriya bukonje butuma zidakura vuba (Bacteria) zikura buhoro cyaaaane kuko ziba zisinziriye, ibyo rero bikaba bituma iyo kiriya gihe kibaye kirekire zikura noneho ugasanga wakoreye ubusa.
Iyo rero ushaka kubika ibifungurwa byawe igihe kirekire ushobora kwitabaza firigo zifatisha urubura( Freezer) ukaba ushobora kubika igifungurwa cyawe kuri degre -18 muri firigo mu gihe cy’amezi atatu.
Ariko ugomba kubanza ugashishoza niba ubukonje bw’urubura butakwangiza ubuziranenge bw’igifungurwa, kuko nk’imboga n’imbuto cyane cyane iyo bigiye muri firigo bitakaza uburyohe.
Imyororokere
Uko wasukura imboga mbere yo kuzirya
Mu bijyanye no guteka (Catering industry) hari amahame agenderwaho ajyanye no kwirinda icyo ari cyo cyose gishobora guhungabanya ubuziranenge bw’amafunguro cyangwa ibinyobwa, cyangwa ari ikintu giturutse kuri kamere y’igifungurwa ubwacyo (Nature) cyangwa se icyaturuka ku buryo igifungurwa cyatunganyijwemo (Handling)


text:
Mwana wanjye abanyabyaha nibakoshya ntukemere.
Imigani 1 : 10 : Mwana wanjye abanyabyaha nibakoshya ntukemere.
Isi yanduye kera Adam na Eve bamaze gukora icyaha Imana ikabahana.Kuva icyo gihe isi ni mbi, yuzuyemo ibyaha. Gusa hari icyo dukwiye kwishimira nubwo bimeze bityo, Yesu yarabambwe, azana agakiza. Iyo ataza tuba twaramizwe bunguri n’ubugome bw’iyi si.
Imana rero, ntiyarekeye aho gufasha umuntu.
Yaduhaye ijambo mu buryo bubiri. Yaduhaye ijambo rikiza usoma muri bibiliya ugafashwa ukaba wahindukira ukava mu bibi, yaduhaye n’ijambo mu buryo bw’umuntu ariwe Yesu Kristo « Jambo uwo yabaye umuntu abana natwe ( tubona ubwiza bwe busa n’ubw’umwana w’ikinege wa se, yuzuye ubuntu n’ukuri) .» (Yohana 1 :14), kugira ngo uwo muntu aze mu buryo dusobanukiwe, asa natwe maze atubwire iby’iryo jambo Imana yahereye kera ishaka ko twumva, Imana ishimwe cyane.
Bibiriya iravuga ngo abamwemeye bose bakizera izina rye, ako kanya ahita abaha ububasha bwo kuba abana b’Imana. Birumvikana ko uwo Jambo adasanzwe kuko afite ububasha bwo guha abantu kuba abana b’Imana.
Ijambo ryatubwiye ngo : « Mwana wanjye,abanyabyaha nibakoshya ntukemere. »Ubwo uri umwana ubwo ufite so, kandi umwana agomba kumvira se. Abanyabyaha barahari banze kwumvira Imana, abo ni abajura, abasambanyi, abicanyi, abasinzi, abarwanyi, abanywarumogi, abanyamatiku, abanyamagambo,abanyeshyari, abanyenzigo, n’abandi benshi.
Abo rero batuye muri iyi si, babana mu nzu n’abana b’Imana,baragendana, barakorana, ndetse akenshi na kenshi usanga banasengana.Imana ishimwe ko yaduhaye umutima nama. Iyo ugiye gukora ikintu kibi umutima urabanza ukakubwira ko ari kibi.N’ubwo waneshwa ukagikora, umutima wawe uba ubizi neza ko icyo wakoze icyo ari kibi, niyo mpamu Ijambo ry’Imana rikenewe cyane kugira ngo ryemeze iby’umutima wakubwiye.
Fata icyemezo cyo kuva mu ngeso mbi, gusezera incuti mbi zikujyana mu byaha, ubwire Yesu uti ndahindukiye sinzongera kugendana na bariya bantu banjyana mu byaha, ndaje ngo umfashe umpe imbaraga zo kureka ibyaha ; wisunge ijambo ry’Imana Imana izaguha agakiza mwicarane kuri ya ntebe mu gihugu cy’ijuru iteka ryose. Sezera incuti mbi, sigaho kwiringira abantu ntabwo bazagukiza ku munsi w’urubanza.
Imana iragushaka cyane, ngwino wegere intebe y’imbabazi Irakubabarira,Amen.


text:
Urwenya: Umwana na Nyina
Umwana na Nyina
Umwana yabajije nyina ati '' ese mama iriya tapi mbona ishashe ninde wayiguze nyina ati'' ni nyokorome'' umwana ati'' nonese zino ntebe ko ari nziza ninde waziguze ? nyina ati''ni nyoko wanyu waziguze'' umwana ati''nahose iriya televiziyo ninde wayiguze ?'' nyina ati ''ni umuntu twiganye wayiguze''umwana n'umujinya mwinshi ati''nonese mu bintu byose biri hano nta na kimwe papa yaguze ? nyina ati''ihorere wa mwana we ahubwo ujye ushimira uriya mugabo w'umuturanyi kuko iyo atababaho no kuvuka ntiwari kuvuka.
Shyiraho Igitekerezo!
Subscribe to: Post Comments (Atom)


text:
Ishyaka FDU INKINGI riramagana igikorwa cya Leta iyobowe n’ishyaka FPR INKOTANYI cyo gusaba abaturage imisanzu yo kubaka ibiro by’uturere bizajya bikorerwamo n’ishyaka FPR INKOTANYI.Icyo gikorwa kikaba cyaratangiriye mu mujyi wa Kigali aho buri Mudugudu wasabwe kuzatanga amafaranga ibihumbi mirongo ine (40.000frw)yo kubaka ibyo biro by’ishyaka.
Mu nama yahuje umuyobozi w’umujyi wa Kigali n’abayobozi b’Uturere yabasabye ko buri muyobozi agomba kuzishakira inyito aha ayo mafaranga, kugirango bitazagaragara ko ari ayo kubakira ishyaka FPR. Ni muri urwo rwego ishyaka FDU-INKINGI ryabashije kumenya ko mu nyito ziri gukoreshwa ku baturage harimo nko kubasaba UMUSANZU W’AKAGARI aho buri muntu asabwa amafaranga ibihumbi bitatu (3.000frw).
Ishyaka FDU-INKINGI rirasaba ko icyo gikorwa cyahagarara kuko abaturage nta mikoro bafite, cyane ko ubu mu Gihugu havugwa izamuka rikabije ry’ibiribwa kandi Leta irebera.
Bikorewe i Buruseli, kuwa 18/07/2011
Umunyamabanga Mukuru akaba n’Umuvugizi wa FDU-INKINGI
Dr Jean Baptiste MBERABAHIZI


text:
Kuri uyu wa 05 Nzeri 2016 abanyeshuri 2500 baturutse mu mashuri makuru na za kaminuza zose zo mu Rwanda bahuriye mu cyiciro cya gatatu cy’Itorero Intagamburuzwa aho bagiye kwigishwa indangagaciro na kirazira z’abanyarwanda, bakazanibanda ku kwigisha urubyiruko kwihangira imirimo.
Aba banyeshuri ni abahagarariye abandi mu nzego z’ubuyobozi z’amshuri makuru na kaminuza 44 zikorera mu Rwanda batoranyijwe ngo na bo bazatoze abandi bazaba baje gutangira no gukomeza amasomo muri kaminuza muri uyu mwaka w’amashuri wa 2016/2017.
Umunyabanga uhoraho muri Minisiteri y’Uburezi Dr Celestin Ntivuguruzwa yavuze ko kuba aba banyeshuri hari amasomo basanzwe biga baba bakeneye no kuyongeraho indangagaciro kugira ngo iterambere ry’u Rwanda ribe ryubakiye ku musingi ukomeye.
Yagize ati “ nk’abantu biga muri Kaminuza, kwakira inyigisho bavana muri kaminuza bakazongeraho indangagaciro z’umuco nyarwanda bakura mu itorero, noneho bakubakira ku musingi ukomeye wo kugeza iki gihugu ku byiza byinshi cyiyemeje.”
Dr Celestin Ntivuguruzwa yongeyeho ko aba banyeshuri bazigishwa uburyo bwo kwihangira imirimo no kubyaza umusaruro amahirwe abakikije mu rwego rwo kurwanya ikibazo cy’ubushomeri gihangayikishije u Rwanda muri iyi minsi.
Yagize ati: “urubyiruko rurangiza kaminuza abenshi kubona akazi birabagora ndetse dufite n’umubare w’abashomeri, ni yo mpamvu tuvuga tuti twigishe abanyeshuri ku buryo barangiza kaminuza bafite ubumenyi buhagije n’ubushake buhagije, guhanga umurimo, ariko bashobora no gukoresha amahirwe ari hirya no hino igihugu kibaha.”
Muvara Valens, umunyeshuri wiga muri IPRC Kigali avuga ko indagagaciro azigira muri iri torero nazihuza n’ubumenyi akura aho yiga nta gushidikanya bizamugirira akamaro.
Yagize ati “ ibyo niga muri IPRC nimbifata nkabihuza n’indangagaciro n’umuhate n’ubundi bumenyi bazaba bampaye ndumva bizangirira akamaro.”
Icyiciro cya gatatu cy’itorero Intagamburuzwa kizabera mu mujyi wa Kigali muri site ebyiri aho bamwe bazatorezwa muri Kaminuza y’u Rwanda koleji y’Inderabarezi (UR-CE) abandi batorezwe muri IPRC Kigali, rikazasozwa kuwa 11 Nzeri 2016.
Kugeza ubu, imibare y’Ikigo cy’Igihugu cy’Ibarurisha mibare igaragaza ko ikigero cy’ubushomeri kiri kuri 13% mu Rwanda.
Mu muhango wo gutanga impamya bumenyi ku banyeshuri bose ba kaminuza y’u Rwanda muri Nyakanga, Perezida Kagame yabwiye abanyeshuri bari barangije ko bagomba kumenya kwihangira imirimo ndetse n’abagiye kwaka imirimo muri Leta bakaba bagomba kumenya guhangana.
Urubyiruko rukunze kumvikana ruvuga ko ruhura n’ikibazo cy’igishoro ngo rwihangire imirimo na rwo rugashinjwa gusuzugura imirimo imwe n’imwe irimo n’iy’ubuhinzi.
Umunyabanga uhoraho muri MINEDUC Dr Celestin Ntivuguruzwa
Nyuma y’umuhango wo gutangiza itorero, abanyeshuri bahise burira imodoka berekeza mu masite bazatorezwamo icyumweru cyose


text:
Icyemezo cyo kwakira cyangwa se kutakira Yesu nk’Umukiza mu buzima bw’umuntu ni icyemezo gikomeye, kibanziriza ibindi byose umuntu yafata byerekeye ubuzima bwe busanzwe. Ndetse hari n’abavuga ko iyo umuntu adashobora gukomeza isezerano yagiranye na Yesu, biba bigoye gukomeza n’andi agirana n’abantu mu buzima busanzwe harimo n’iryo ugirana n’uwo mubana nk’umugore cyangwa umugabo wawe.
Nonese kuki abantu kandi benshi bahitamo kutemera Yesu? Birashoboka ko hari impamvu nyinshi kandi zitandukanye, ariko reka tugerageze kurebera hamwe izi zikurikira zishobora kuba zihuriweho n’abantu banshi:
1. Abantu bamwe ntibaziko bakeneye uwo Mukiza. Mu yandi magambo ntibazi ko bafite indwara y’icyaha, ngo bamenye ko bakeneye uwo kukibakiza. Aba bibwira ko aho bari hahagije, yewe bagerageza no kwiremera ubundi buryo bwo kugera ku Mana, bakirengagiza amagambo Yesu ubwe yivugiye ati ‘’ Ni jye nzira, Ukuri n’Ubugingo, ntawe ujya kwa Data ntamujyanye.’’ Yohana 14:6
Aba bose batita kuri Yesu Kristo, ntibazabasha guhagarara imbere y’Imana, kuko nibatemera kwinjira muri Kristo Yesu, bazacirwaho iteka, kuko nta wo kubavuganira bafite.
2. Hari abandi bantu bananiwe gukoza isoni isi, ngo bayihamirize ko Kristo ariwe beguriye ubuzima bwabo, ibi kandi bijyanye no gutinya gutotezwa uko ari ko kose kwaturuka mu kumwizera. Abantu bagahitamo kugumana indwara y’icyaha aho kwivuza, bagatinya ibyago bituruka mu kwizera. Muri Yohana 12:42-43 havuga bamwe mu batware na bo benshi baramwizeye, ariko ku bw’Abafarisayo ntibabyerura ngo badacibwa mu isinagogi, kuko bakundaga gushimwa n’abantu kuruta gushimwa n’Imana. Hari abantu bakunda gushimwa n’abantu kurusha gushimwa n’Imana, bikabatera kutivuza ( kutizera Kristo).
3. Hari abandi bantu bafite ibintu banze gutandukana nabyo, kandi ari yo nzira Kristo abahitiramo ngo babashe kugirana ubusabane. Mu butumwa bwiza buri muri Matayo 19:16-19, hagaragara umuntu wabajije Yesu icyo yakora ngo ahabwe ubugingo buhoraho, Yesu amubwira ko agomba kugurisha ibyo atunze, akabigabanya abakene, byamubereye ihurizo rikomeye, ndetse ngo yumvise iryo jambo agenda afite agahinda, kuko yari afite ubutunzi bwinshi.
4. Abandi bantu batari bake bahitamo kwigomeka ku miburo y’Umuwuka wera ubagira inama yo kwizera Kristo, n’izindi mpamvu nyinshi nawe wavuga.
Nshuti ugize amahirwe yo gusoma ubu butumwa, nubwo abantu banshi banga gutandukana n’isi ngo bizere Umwami Yesu, abandi bakanga guheba ibyo bafite kubw’ubutunzi butagira akagera buri muri Kristo Yesu, ariko Yesu yaraje ngo aduhe ubugingo buhoraho.
Ikindi nta yindi nzira n’imwe ihari yabasha kuguhuza n’Imana, nta wundi muhuza, nta bundi buryo, Yesu ni we wenyine ubonerwamo agakiza.
‘’Kandi nta wundi agakiza kabonerwamo, kuko ari nta rindi zina munsi y’ijuru ryahawe abantu, dukwiriye gukirizwamo.” Ibyakozwe n’intumwa 4:12


text:
Mu bihe byakera umugore nta gaciro gakomeye yahabwaga mu muryango. Icyubahiro cye cyabaga gishingiye gusa ku mugabo we. Mu Bisiraheli umugore udakomoka mu bwoko bwabo, yafatwaga nk’inshoreke gusa kandi ntahabwe agaciro na gato mu muryango.
Twagerageje kureba muri Bibiliya abagabo babaye intwari bita ku bagore babo, babagaragariza urukundo no kwizerwa mu gihe byabaga bigoye ko babitaho.
Abo bagabo ni aba bakurikira:
1. Mose. Bibiliya iravuga ngo “Miriyamu na Aroni banegura Mose ku bw’Umunyetiyopiyakazi yarongoye. Koko yari yararongoye Umunyetiyopiyakazi. Kubara 12:1” ikibazo Aroni na Miriyamu bari bafite ni uko Mose yari yarongoye umugore badahuje ubwoko kandi noneho w’umwiraburakazi. Kuri bo babonaga akwiriye kuba umuja cyangwa umucakara mu rugo rwa Mose. Ibyo byose Mose yarabyirengagije ahubwo yubaha umugore we, amwitaho, amuha urukundo aho kumufata nk’inshoreke cyangwa umuja mu rugo. Ibi birerekana ubutwari Mose yagize bwo kwemera kurenga ku mahame ya rubanda ataramwemereraga kuba yarongora umunyetiyopiyakazi.
2. Bowaze. Iyo usomye igitabo cya Rusi, ubonamo inkuru y’urukundo no guca bugufi by’umukobwa witwaga Rusi. Muri cyo gitabo cya Rusi usangamo inkuru y’umuntu witwaga Nawomi wari waravuye I Betelehemu n’umugabo n’abahungu babo bajya gutura ahantu hitwa I Mowabu. Abahungu be barongoye abamowabokazi bombi ariko umugabo wa Nawomi aza gupfa.
Rusi yemera kugarukana nawe I Betelehemu ari abakene ku buryo bukomeye dore ko Rusi we yafatwaga nk’umunyamahangakazi ariko igihe Nawomi n’umukazana we bari bagarutse I Betelehemu, Bowaze yemeye kurongora Rusi. Ibi byari ibintu byari bikomeye kandi biteye ubwoba mu gihe cy’abacamanza ko bashakana n’abanyamahanga. Icyo nicyo gituma Bowaze nawe ashyirwa mu mubare w’abagabo bakoze ikintu cyiza cyo gukunda abagore babo mu bihe byagaragaraga ko bikomeye. Inkuru yose igaragaza uko byagenze wayisoma mu gitabo cya Rusi nkuko kiri muri Bibiliya.
3. Elukana. Uyu mugabo nawe yakoze ikintu gikomeye, yemeye kubana na Hana utarabyaraga. Muri cyo gihe cyari igisebo gikomeye kandi umugore utarabyaraga yamburwaga agaciro kose ku buryo Elukana yashoboraga gutandukana nawe iyo yumva ko akwiriye gukora nkuko amategeko n’imigenzo by’icyo gihe byari biri ariko kuko yamukundaga cyane ntiyashoboraga ku musenda ngo nuko atabyara.
Umva amagambo uyu mugabo yabwiye umugore we kubera urukundo yamukundaga nyuma yuko asanze umugore we yihebye arikurizwa n’agasuzuguro mucyeba we yamusuzuguraga:” Maze umugabo we Elukana aramubaza ati “Urarizwa n’iki Hana? Ni iki kikubuza kurya, kandi ni iki kiguhagarika umutima? Mbese sinkurutira abana b’abahungu cumi?” 1 Samweli 1: 8 Imana yaje kwibuka Hana imuha umwana amwita Samweli waje no kuba umucamanza wanyuma ukomeye w’ubwoko bw’Abisiraheri.
4. Hoseya. Hoseya yari umuhanuzi Imana yakunze gukoresha yerekana uko itanezerewe ubwoko bwayo bw’Abanyesiraheri. Ibagerenya n’umugabo warongoye umugore w’indaya umuca inyuma. Hoseya Bibiliya igaragaza ko yari yarashakanye n’umugore witwaga Gomeri, umugore wari indaya kandi agaca inyuma umugabo we cyane kuko bigaragara ko yanabyaranaga n’abandi bagabo (Hoseya 1:2)
Nubwo umugore wa Hoseya atari umwizerwa ariko umugabo we yemeye kumucyura no kubana nawe (Hoseya 3:1).
Ngabo bamwe mu bagabo berekanye urukundo rukomeye bakunze abagore babo kandi bakabikora batitaye uko rubanda rubabona cyangwa rubavuga. Ese wowe hari cyo ubona wabigira ho?
Iyi nkuru tuyikesha urubuga rwa Christian Today.


text:
Niba ufite umuhamagaro n’umurimo w’Imana ukora uvuye ku Mana, biba bigurumanira mu mutima wawe ndetse uba wumva ufite ishyaka ryinshi. Kuba mu nzira yo kuyoborwa n’Umwuka Wera n’umwuka, akuriho kandi warahamagariwe gukora icyo kintu ntacyo bingana nacyo.
Kenshi twibagirwa byoroshye ko umuhamagaro wacu wa mbere mu bwami bw’Imana atari umurimo dukora nubwo ari ingenzi ku Mana ndetse ko duha agaciro ibyo umuhamagaro wacu udusaba. wahamagawe mu murimo, wahamagawe mu muryango. Wahamagawe m’ubusabe n’Umwami w’abami. Ariko icyiruta byose wahamagawe kumwizera byuzuye.
Mu ishyaka ryacu mu gukoresha impano y’Imana yaduhaye kubwo umurimo, tugomba kwibuka ko uwaduhamagaye mu muryango we arashoboye kudukoresha cyane ibyo adusaba. Imana yatubonye mbere y’uko ababyeyi bacu batubona. Aradukunda mbere yuko ababyeyi bacu badukunda. Aduha n’impano y’ubuntu y’agakiza mbere yuko dutangira kuyikorera.
Mu buzima hari ibintu byinshi biturushya ndetse rimwe na rimwe hakabamo no gusohoza umurimo w’Imana tuba dufite. Intumwa zose za Yesu zaciye mu bihe byo kubabara, guhangayika no gutotezwa. Ni ibyingenzi kwibuka ko dukwiye gukora umurimo yaduhaye gukora. Kenshi hari nubwo twifuza kugira umutwaro tukamera nkaho turusha Imana umutwaro w’umurimo, ariko ikintu cy’ingenzi dusabwa ni ukwizera Imana by’uzuye. kandi iyo mwizeye ikiruta byose nishimira ko tuzabana mu bwami bwe, icyo mba nsabwa rero ni ugukora yapanze ko nkora ndi ku isi.
Ibi binyibutsa mahirwe duabwa n’Imana mu gusenga. Twahamagariwe kubwira Imana buri kintu cyose biciye mu masengesho niba twarahamagariwe kubwira buri kintu cyose giciye mu masengesho harimo n’ibyo umutima wifuza harimo no kuyikorera . Uko turushaho kubisengera niko Imana irushaho guhindura ukwifuza kwacu kugahura n’ukwifuza kwe mbese tukifuza ubushake bwe. Niba duhagaritse kubisengera, tuba dutangiye mu byukuri gutwara umurimo kubitugu byacu no mumutima wacu biradukomerera imbere, tugatangira kwitotomba kuko twabyishyizeho.
Imana ntabwo yadusezeranije ko tutazagira ibitugoye mu buzima, yadusezeranije kugira amahoro mu bintu byose (Yohana 16:33) mu yandi magambo Imana izakomeza iduturishe niba tuyizeye. Intumwa Pawulo yagize ibibazo byinshi. Ariko ni iki yabivuzeyo? Mu byago byacu byose umunezero wanjye ntugira imbibi (2 Abakorinto 7:4) ni gute wasobanura ko isi itanga amahoro atari Imana nyuma y’ibihe bikomeye yari yaraciyemo, (2 Abakorinto 11:23-33) kandi hari ibyishimo murugendo. Ibyishimo bidasanzwe ku bakristo batibagirwa umuhamagaro wabo wa mbere.
Ni gute bimeze kuri wowe nshuti yanjye? Nkumushumba hashize imyaka 24, nagize amahirwe yo kuganira n’abakozi b’Imana kuri icyi kibazo. dukorera ubwami bw’Imana , tugerageza kenshi gutwara ibintu Imana yatubwiye ko izadutwarira . kandi tukisanga dukora umurimo w’Imana kuruta uko tuyizera. Imana izasubiza ibyifuzo byawe by’umurimo, na buri kintu cyose ukeneye kugira ngo uwukore . Ni uruhare rwawe kugira ibintu by’ingenzi ibyingenzi.
Urwandiko kuri wowe ndetse nanjye nk’umukozi wo mu bwami bw’Imana umuhamagaro wawe wambere ni ukwizera Imana.” Mbisubiremo umuhamagaro wawe wambere ni ukwizera Imana . dukwiye kubyigisha ubugingo bwacu buri gihe nyuma yuko nawe twamwizeye tukinjira mu muryango w’Imana. Dushyira kwizera kwacu muri Kristo kugira ngo ababarire ibyaha byacu. Rero Imana iraduhamagarira ko tuyizera mbere, nubwo dukangurira imbaga gusanga Kristo.
Dufite umucunguzi. Akora byiza nta bufasha bwacu adusabye. Ntabwo akeneye undi mufasha umufasha gukiza ubugingo bwacu no kuzuza umurimo wacu. Azabikora, niba tumwizeye. niba tumwizeye kuruta byose, kandi twizera ijuru ko ari urugo rwacu. Ushobora gukora umurimo yaguhaye? waba wizeye buri gihe kuba yakozaho ibyaha? Imana ibabarira ibyaha ni nayo Mana ifasha abakozi bayo gusohoza umuhamagaro yabahaye. Ibi nawe birakureba niba warahawe umuhamagaro mu bwami bw’Imana.
Umurimo w’Imana? Urukundo rw’Imana ruzana ubwoba bwiza bwo kubaho wumva n’utagira uwo ubwira araba ari ikibazo kubera umwana we witanze kubwacu. Ibyo dukora ni umurimo wacu cyangwa ni umurimo w’umwuka wera? (1 Abatesalonika 5:19.
Ugomba Kwizera Imana mbere. Ukore umurimo bwa kabiri. Kuko iyo tutizeye Imana mu murimo, ntabwo ibyo dukora bigira imbuto. Guma muri ibi nshuti yanjye, Imana iri kumwe nawe kandi nyuma ya byose uzaba no mu bwami b’Imana aho uzaba ubana n’umwami wawe. Imana ikomeze ireme umunezero wayo n’amahoro muri twe ubwo twizera ko yakora imirimo yayo muri twe, kandi dukomeze guha umuhamagaro wa mbere wo kuyizera kuruta ko twakora Imirimo yayo.


text:
Uko muzika nyarwanda ikomeje kugenda itera imbere ni nako ama studio akora ibijyanye na muzika nayo akomeje kwiyongera, ni muri urwo rwego twasuye Lucky studio Production y’uwitwa NDAGIJIMANA Pierre Célestin iherereye mu Ntara y’Amajyaruguru Akarere ka Musanze muri centre ya Byangabo iruhande rw’Ishuri Rikuru ry’Ubuhinzi n’Ubworozi (ISAE-Busogo), maze iganira na Producer wayo.
Producer yatangiye atubwira ko amazina ye ari Léo Hirwa, akaba kandi atari Producer gusa kuko ari n’umuhanzi aririmba muri Groupe The Twins igizwe n’abasore babiri aribo Léo n’impanga ye Sam, iyi groupe ikaba ibarizwa mu Karere ka Huye. Yadutangarije kandi ko amaze mukazi kubu Producer amezi arindwi (7) kuko ngo mbere yakoraga indirimbo zikitirirwa abandi. Mbere yo kujya muri Lucky Studio Production yabanje gukorana na Maurix, muri Maurix Music Studio Production kuko yaje kuhava nyuma y’uko igira ikibazo ikaba nk’ifunze, iyi ikaba ari Studio iherereye mumujyi wa Huye Intara y’Amajyepfo.
Nk’uko twatangiye tubibabwira, twashatse kumenya niba hari akamaro k’ubwiyongere bwama studio ya muzika mu iterambere ryayo, Producer Léo adutangariza ko gahari kanini kuko byorohereza abahanzi nyarwanda kubona aho bakorera indirimbo zabo kandi habegereye bityo abahanzi bakiyongera bigatuma bagira ishyaka ryo gukora ibihangano byiza ngo bishimishije kandi bifitiye akamaro ababyumva, ati mbega bituma habaho competition hagati y’abahanzi, yadutangarije kandi ko Atari kubahanzi gusa ahubwo bifite n’akamaro kuba Producer kuko uko studio ziyongera ni nako akazi kaba kiyongereye bityo bikagabanya ubu shomeri.
Abajijwe niba iyi studio hari icyo izamarira abayituriye by’umwihariko ndetse n’abandi bahanzi nyarwanda muri rusange, yadutangarije ko nk’uko studio iri mu Byangabo kandi Yegereye Akarere ka Nyabihu, abahanzi byagoraga kujya gukorera indirimbo zabo kure bityo bakabura uko bagaragaza impano zabo, nabo bibonye muri muzika nyarwanda, ati kandi hari n’abatinya kujya muma studio akomeye kubera ibiciro batibonamo, kandi muby’ukuri nabo baba bafite byinshin kandi byiza bazi.
Twashatse kandi kumenya uko abona studio akoreramo maze atubwira ko buhoro buhoro igenda itera imbere, ati “ntamwana uvuka ngo arare yuzuye ingobyi” ibi yabivugiye ko imaze igihe gito kingana n’amaze agera kuri 5 gusa ifunguye imiryango.
Ku bijyane nuko abona muzika Nyarwanda, yadutangarije ko abona igenda itera imbere kuko itangazamakuru rimaze gutera imbere bituma indirimbo nyarwanda nazo zikinwa bityo zikamenyekana kuko mbere Radio ikiri imwe mu gihugu ngo wasangaga hakinwa cyane ndirimbo zo hanze bityo kuba umuhanzi nyarwanda yamenyekana ngo atere imbere ugasanga bitoroshye. Gusa yatubwiye ko Muzika nyarwanda nubwo itera imbere ariko hakiri byinshi byo gukora, ati “urugendo ruracyari rurerure muri muzika nyarwanda”, ati ariko mbona tugeze nko muri kimwe cya kabiri ngo tube twagera kurwego mpuzamahanga, bityo rero abahanzi nyarwanda bakwiye gukorana ubuhanga indirimbo zabo (ibihangano bya qualité)
Yatangaje kandi ko abona Auto-tune (Uburyo bwo guhindura ijwi igihe indirimbo iri gukorwa ngo rirusheho kwumvikana neza) atari nziza muri muzika kuko umuziki uri live ariwo ukundwa cyane, ati si byia ko umuhanzi yakundwa maze yajya kuririmbira abantu live ntibabe bamenya ko ari we!. Naho kubijyanye na biff zikunze kugaragara muri muzika yaragize ati “ Jyewe nkunda amahoro, bityo rero niba hari icyo dushaka kugeraho nuko twafatanya, kubwange mbona atari nziza”
Aha ntitwarangiza tutababwiye zimwe mu ndirimbo zagiye zikundwa yakoze, twavuga nka Nsubiza, Namuhisemo zombie za Groupe The Twins ndetse tukavuga Bimbwire ya Boni Buranga na Umuhire ya The Twins na Boni Buranga (iyi yayikoreye muri Lucky Studio Production).
Yarangije adutangariza ko kugirango muzika nyarwanda itere imbere ari uko abahanzi bajya bakorana ubuhanga indirimbo zabo kandi bagakorerwa n’imenyekanisha (promotion) kugirango indirimbo zabo zimenyakane kandi zigere kure haba ari muri East Africa ndetse no kurwego rw’Isi.
Christophe HITAYEZU


text:
Kuki “Ndi Umunyarwanda” hari abo ibangamira? Kuki tubaho nk’uko turiho? Kuki hari Abantu badutsikamira ubutunamura icumu? Abategetsi b’Abafaransa rero, mwebwe uko mubizi, uko mubyumva cyangwa uko mubitekereza, abo bategetsi baba banga Kagame? Baba banga abantu bakaba ari ko bateye?
Twari dukwiye kubimenya nyamara. Ndi Umunyarwanda ni intego. Ubwo numva nifuza gukomeza kwandika kuri iyi ntego ya “Ndi Umunyarwanda”, basomyi mwankundira nkabanza ngasangira namwe ibi bitekerezo nifuje kubagezaho?
Abategetsi b’Abafaransa ntibadukunda, ntibigeze badukunda. Iyaba barekaga kudukunda ariko bakatureka, bakatwihorera, bikamera nk’aho kuri bo tutariho ntibadukurikirane.
Ariko ubwo muzi aho bahereye?
Nigeze gusoma agatabo kanditswe n’umwe muri bo batatwifuriza ikibi dore ko ari ntabapfira gushira, akaba yaravugaga ibyo abategetsi babwiraga abakozi babo bazaga “kuduteza imbere” ngo ko bagomba gukora ibikorwa biramba cyane cyane ngo ntibazagire amakosa yo kwigisha Igifaransa cyinshi cyazubaka ibitekerezo byo guhangana na bo. Ngo bakarangiza bababwira ko bagomba kumara igihe kirambye mu Rwanda.
Aho hantu nahasomye nk’inshuro makumyabiri kugeza igihe nsa n’uwahafashe mu mutwe. Ibitabo niko bigenda barakantwaye, ubwo nabo bari bagakeneye. Hari muri 1977.
Hari abibwira ko Abafaransa baje ku ngoma ya Habyarimana. Si ko bimeze. Abafaransa bazanye n’ubukoloni, cyangwa baranabubanjirije.
Dore uko byagenze nubwo uko byagenze ibara umupfu
Musenyeri Hirth, Abaganda bamugeze amacumu ati ndapfuye!
Asanze yatangatanzwe aca inkeramucyamo ahungira ahari Tanganyika, atunguka iwacu ati ba! Araterwa aramera, yigisha ibyo Cardinal Lavigerie yamutoje ari kumwe n’abo bitaga ba “missionnaires” ari bo ntumwa.Yari Umufaransa wo muri Alsace-Lorraine.Uwo si umwe!
Musenyeri Léon Classe yari Umufaransa. Abo si babiri?
Musenyeri Déprimoz yari Umufaransa, ntibabaye batatu?
Musenyeri Perraudin abamuzi bemeza ko yari umuhanga kandi,yari Umusuwisi wo muri Valais “Le Valais ni Intara (région ethnique) y’aho bita Suisse Romande.” Iyo ni ethnie y’Abafaransa ureke twe babigeretse ho tutagira aho duhurira na byo.
Ibyo mbe mbisubitse, nite kuri iyo “Région Ethnique” nkomeze nsasire:
- Indangagaciro zari zitugize
Abakoloni baturutse ikantarange,bavogera inyanja ya Atlantique,boga amazi magari ya Méditerranée, bataha mu butayu bwa Sahara barabugenda ari ko bagarika imbaga, bigarurira impugu n’ibihugu badukira amashyamba y’umutamenwa barayasesera n’iwacu mu misozi miremire aho inyokomuntu ikomoka bati ba!
Baza barya intobo bazita intoryi, barya ibimonyo n’umuswa, isenene n’inyoni…basanga dutunze. Dutunze inka nziza zidatunzwe no guterwa urushinge, tukamenya uko tuzivura. Dutunze inka n’inyana zazo, dufite imikumbi y’ihene,dutunze Imana y’intama tukorora izo dutunze.
U Rwanda warukorera rukagukamira. Buri gikorwa ari ingirakamaro
Inka atari intati, ari intera buntu
Za Cyamatare zokotse
Mu bicu hejuru
Zikura imbishya ku mutima
Zigatera imbiribiri ku mubiri
N’umuhutu utari azitunze
Yazitunga bakamutura umugeni!
Muti ararikoze wa musaza avuze umuhutu! Muti mwitege aho avugira umututsi…Ubwo nkaba mbabonye mutambonye!
Mbasabye ko twihangana tukareka iby’ingengabitekerezo n’imizi yayo muhumure nanjye byaranshegeshe. Kandi ntituzarwanya ikinyoma ikomokaho tudasesenguye imvugo ikomoka ku ijambo ijyana ku ntekerezo.
Abasizi b’Abakurambere bati “n’umuhutu utari uzitunze yazitunga bakamutura umugeni”.
Nguko uko badusanze abahutu, abatwa, abatutsi atari ubwoko.Tuzabigaruke ho mu yindi nyandiko,ariko iki gisigo kigire icyo kidusigira. “Umuhutu utari uzitunze yazitunga bakamutura umugeni”.
Gutura umuntu umugeni, ryari ?
Yavuye mu cyiciro akajya mu kindi, bakamwakira, agasaba agatebutsa bakamushyingira, bagakomeza bagahana inka n’abageni, abana bakavuka bakarerwa bakazabyara abandi, bagatunga bagatunganirwa, imvura igwa iwacu ikeza imirima.
Nguko uko badusanze tutaratinyuka kubaga inyana bo barazitinyuka barazibaga barazirya , agakinjiro kaba agakinjiro !
Abo basenyeri n’abapadiri babo, ababikira n’abafurere basanze dufite icyumweru cya Gihanga, tukizi kandi tucyubahiriza.
Icyumweru cya Gihanga cyari kigizwe n’iminsi itanu, aho buri rwego rwari rwarahariwe umunsi umwe.
1. Habanzaga iminsi itatu yo kwikorera, yari yarahariwe inka,abagabo n’abagore mu bikorwa byabo.
2. Hakurikiragaho umunsi w’Ingoma ari yo mpagarike y’igihugu.Uwo munsi Abanyarwanda bakoraga imirimo rusange yitwaga Umuganda. Abantu bakajya gushyira umuganda ku rugo rw’umutware.
3. Maze umunsi wa gatanu ukaba uw’ikiruhuko cy’umwami –Mana Gihanga.
Imirimo yakorwaga kuri uwo munsi ikaba ijyanye n’iyobokamana.Iyo ikaba iy’ubugiraneza, gusenga, gutanga amaturo, kwibariza, kuraguza no guterekera.
Nuko icyumweru kikaba umunsi wera (umwera) utagomba kwanduzwa n’ibikorwa bisanzwe, ari naho havuye ko “Wica icyumweru inkuba ikakubika mu nda”.
Abasenga Mungu mwarabibonye ko n’ibyaduka by’abakoloni bananiwe guhanagura ibyacu byose, iminsi igahinduka mu kwiyongera ariko icyumweru kikagumaho.Bataraza twateraga hejuru tugasenga:
Tuti Seka Gasani k’i RWANDA
Rusekere rugubwe neza
Rusendereze amahoro n’amahe
Rutsindire icyago n’icyagane
Rutsindire umwanzi wo mu mirambi
N’umurozi uvuka ishyanga
Garika ibiganza utugabire Rugaba, Rwagisha, Rugabo maze twishyuke mu Rwanda.
Iyo ndebye ubwoba ubu bene madamu bafite ngo ibyihebe byarateye ndicecekera kuko koko bababaye, bicirwa, barira, babuze umutekano nkora uko nshoboye ngo mbumve, nanumva ko ubugome bwabo bwo buri kuri bo koko, bwateye ubw’abandi kuzura umugara ahari!
Nkibuka ubugome bwa Mitterrand n’abambari be
Hari kuri 14/07/1994, wari umunsi mukuru wabo wo kwibohora. Bari mu busitani bw’ingoro ya Elysée aho yari agiye kuganira n’abanyamakuru nk’uko bigenda iteka kuri uwo munsi. Baraganira, biza kugera aho bamubaza bati ko twumva ko jenoside yaciye ibintu mu Rwanda yica Abatutsi, tukaba twumva ko Leta y’u Bufaransa yaba ibifitemo uruhare, hari icyo wabitubwiraho ko biteye ubwoba?
Yabasubije nta mususu ati “Buriya muri biriya bihugu , abapfu ibihumbi magana abiri si ibintu bikomeye”! Uwabisubiramo uko yabivuze atiriwe aca hirya no hino ahakana, ajijisha nk’uko ubundi yari asanzwe, yabivuze muri aya magambo, “Dans ces pays-là, deux cent mille morts ce n’est pas très important”! Ibihumbi Magana abiri!Nguwo umutware mukuru wa cya gihugu cy’igihangange batangaho urugero rwa demokarasi “Le Pays des Droits de l’homme et des peoples.”
Igihugu kivuga ko ari icy’ukwishyira ukizana, uburinganire n’ubuvandimwe, (Liberté, Egalité, Fraternité), ibyo ubitunze iwe no muri we ubundi ntavanga ariya magambo…Icyasha cya mbere ni icyo.
- Alain Juppé uko babinuganuga iwabo ngo yaba ariwe wazatorwa akaba Perezida w’igihugu cyabo mu matora ataha
Uwo mugabo bamwe mu b’iwabo bamuzi nabi cyane. Ngo arirata, aragagaye, yigeze kwishora mu bujura bukomeye agikorana na Chirac wari umukuriye, aza kuhaba umugabo mu bujura bwe, yitangira shebuja aramwimana aba ariwe ucirwa imanza baranamuhana arahungabana cyane ahungira muri Canada, ipfunwe rimubanye ipfunwe!
Kwa kwimana Shebuja kwaje kumuviramo ishya, Shebuja wari akuriye ishyaka ryabo aramugororera. Jenoside yakorewe Abatutsi yabaye ari we Minisitiri w’Ububanyi n’Amahanga ku ngoma y’ubukeba ya Mitterrand na Balladur.
Uruhare u Bufaransa bufite muri jenoside yakorewe Abatutsi mu 1994 ntiyatera icyasha abandi imusize. Uwo mugabo natemera ukuri kw’ibyo yakoze, akaramuka atowe bizatugora kubana.
Niwe wivugiye adasobwa adateshaguzwa ko “U Rwanda rutinyuka rukavuga u Bufaransa, rugatinyuka rukemeza ko u Bufaransa bufite uruhare muri Jenoside yakorewe Abatutsi ari ibiterasoni n’icyaha cyo gusibanganya amateka.”
Ubwo nagerageje gushyira mu magambo y’iwacu gusa mu rurimi rw’iwabo babyumva vuba, “Faire procès à la France de porter une part de responsabilité dans le génocide au Rwanda est une honte et une falsification historique.”
Ururimi rw’umwe ngo rukamwa inshyushyu, ubwo hari abo abibwira bakabyumva bakabyemera, bakumva ko u Bufaransa butabikora! Nababwiye haruguru hariya uwo mugabo uwariwe! Ni kimwamwanya nkuko ab’iwabo babivuga, babyemeza ariko akaba azwi ko ari n’inyaryenge!
Chirac shebuja w’igihe kirekire, yigeze kubwira abo bari kumwe na nyir’ubwite ahari ko Juppé nyine ari “le meilleur d’entre nous.” Kuri Chirac ntibyari bitangaje…
Alain Juppé avuga aya magambo, Perezida Kagame yari amaze iminsi itatu nawe avuze bamubajije, ati “Alain Juppé natorerwa kuba Umukuru w’u Bufaransa, bizaba ari ryo herezo ry’imibanire y’u Rwanda n’u Bufaransa?”
Yari abajijwe na François Soudan, umwe mu bayobozi bakuru ba Jeune Afrique, ufite n’ukuri abona mu byabaye mu Rwanda, uko abona Abanyarwanda,uko abona Umukuru w’u Rwanda bigendera ku byabaye aho gushingira ku moko n’amagambo y’amatamikano. Warakoze François ….Soudan, hatagira ugira ngo ndashimira Mitterrand!
Ibyo Perezida Kagame yabivuze tariki ya 28 Werurwe 2016. Alain Juppé twabonye ko yari Minisitiri w’Ububanyi n’Amahanga wa Mitterrand kuva mu mwaka wa 1993 kugeza muri 1995. Kuva icyo gihe kugeza ubu, Alain Juppé aracyemeza ko kuvuga u Bufaransa n’uruhare rwabwo muri Jenoside yakorewe Abatutsi ari uguca inka amabere!
Uko niko kuba intagondwa ariko ubwo butagondwa bukaba bwuzuye ubugome kuko iyo kuri bose iwabo hagize igikoma igikuba gicika.
Alain Juppé n’ab’iwabo bakaba bamuziho ubwo bugome, uko kugaragaza ndetse no kuba igifura; Dans les mots des Politiques ari ko kuvuga ibyagiye bivugwa n’Abanya politiki babo,uwo mugoroba Jacques Chirac yatowe muri 1995.
Undi mugabo w’igihangange w’iwabo witwaga Philippe Séguin, utari umwanzi wa Juppé kuko bari banahuje umutwe w’Ishyaka bakaba n’abatoni b’akadasohoka ba Chirac wari umaze gutorwa yavuze aya magambo akomeye “-Ce soir je vais faire la fête. Demain, je dors.Et après-demain j’entre dans l’opposition.
Pourquoi?
Parce qu’avec Juppé, les conneries vont commencer très tôt.
Sinirirwa mbihindura ni bigufi, bikaba bifite uko byumvikana neza mu rurimi nyirabyo yabivuzemo biriryoheye byemye!
Nguwo Juppé utadohora, utadohoka, udakura mu ruge.
Kumurwanya tukamushobora ni ukuba Umunyarwanda uhamye, tukarwanya ibinyoma byabo tukabyereka Isi yose.
Abasenyeri , ba padiri, abafurere, ababikira kugeza no ku bafaratiri bose bavugaga ijambo rimwe rikomoka kuri Kiliziya Gatolika ikomoka ku ntumwa “ urukundo!”
“Jya usenga Mungu umwe musa, umukunde kuruta byose.”
Hari abavuga Imana mu mwanya wa Mungu,ariko kuri bo Imana yaje nyuma!
“Jya ukunda mugenzi wawe nk’uko wikunda.”
Mbega imigambi, mbega intego
Uko byaje kuyoyoka byari bisekeje iyo bitaba bigizi bya nabi!
1) Ngarutse kuri abo Basenyeri, mwese muzi imbaraga bafite ku ruhererekane rw’uko barutana. Iwabo babyita “La Cordée”. Tenir la Cordée…kuri bo, bivuga ko bafashe umugozi umwe uboshye ukannye, bakawufata bose kuva kuri Mameya n’ababikira be, abapadiri n’abafurere, kuzamuka kugera kuri ba Karidinali no kuri Papa ngo ba…Nko kuri ya ngoma…
Ba Musenyeri rero kuri jye no ku bandi bazi amateka ya bariya bantu, nta bapagani bangana nabo!Kuri jye nanone, bariya biyita ba Misiyoneri babaye, n’ubu, abafatanyacyaha b’Abakoloni.
Badutwaye Gashamura ngo aragurira Umwami Musinga akanamugandisha, ajya kugwa i Gitega hagati y’Abarundi b’Abarimiro yari afite iwe.Turaceceka.
Badutwara Musinga ajya kugwa Ishyanga yari afite iwe ari n’Umwami w’Igihugu cyitwa u Rwanda kitari icyabo.Turumirwa.
Batwicira Umwami Mutara Rudahigwa agwa u Rwanda igicuri, yemwe agwa no mu maboko yabo bamujombye igishinge cya gishegesha.
Abanuganuga ukuri bakuru bakuzi, bakaba baragiye bapfa uruhongohongo bagwa ibuhunzi bari imfura zitaha iwazo, bavugaga ko hari ibigabo by’ibihambati byaba byari ibifulama cyangwa byaravuye muri Afurika y’Epfo byabyawe byororwa na Apartheid nyakubwerabwera yatwambuye Abanyafurika benshi b’imena barimo Stephen Bantu Biko na Mandela akaba yarabaye inkirirahato!
Ngo ibyo bigabo byari bihari birekereje ngo bikaba byaraje kwinjira igihe kigeze
Muribuka ko Jean Paul Harroy wari Guverineri wa Ruanda-Urundi yari afite urugo muri Afurika y’Epfo, akaza no kuhabonanira na Guy Logiest de triste mémoire wabaye ikishi iwacu…
Mwibuke ku bakuru, namwe bana mubyumvise bwa mbere mumenye, muzanakurikizeho kubaza ngo mumenye kurushaho,ko icyo gihe hari umuforomo w’Umunyekongo wari wungirije muganga De Vincke, wasohotse aboroga atabaza mu kirongozi cyose (ku bazi ibitaro bya Prince Régent aho Umwami yaguye,bifite ikirongozi kirekire cyane kigororotse kiva mu cyumba cyo kubagiramo (salle d’opération) epfo kikagera ruguru ku biro by’abayobozi (Administration).
Umuforomo rero aboroga ikirongozi cyose avuga mu Giswayile ngo “Banamuuwa mfalme wa Rwanda, banamuuwa mfalme wa Rwanda”, agenda asubiramo ngo ahari bose babyumve agenda ahunga, aza no kubura kuko bamushatse kugera iwe bakamubura!
Yari atuye muri quartier Belge nk’uko hitwaga icyo gihe hakaza kwitwa Bwiza ku Ibereshi… Bageze iwe basanga yameze maremare yambukira Gatumba-Kamaniola agana i Uvira…aranyika! Inde da!
Yari azi urwo bamukanira bamufashe. Mwibuke ko hari ku wa 25/07/1959, ni ukuvuga ko twari tukiri mu Bukoloni!Umwami wacu baramuhitana abarira bararira barihanagura.
2) Kayibanda afatanyije na Andereya Perraudin baratwivugana, abapfa barapfa ,abahunga barahunga.
Hashize igihe Habyarimana yivugana nyangufi nanone Perraudin abihaye umugisha n’Abafaransa ba Leta babishyigikiye.
Amwivugana ariwe wari waramutoye mu bandi amugira umuntu, inyiturano y’isi ikaba iyo! Abafaransa baratona baratoneshwa,nabo baratonesha…
Ibyabo na Habyarimana biba iby’akadasohoka, ari byo byatumye Padiri Alexis Kagame avuga ya nteruro ye ikomeye cyane yerekeranye n’aho byaganishaga, ati “Les Belges ont engendré et les Français portent la couronne de la maternité.”
Mu Kinyarwanda yabyise atya dore ko yari yifitiye ubuhanga yisangije “ Ababiligi barabyaye, Abafaransa batega urugoli!”
Ubwo ari ko urwango rubica hagati y’Abashiru n’Abanyenduga bitabujije ubufatanye bubisha mu gukora ibibi byose na Jenoside ikaza kuza.
Ibyari byo byose, abahekenya amenyo bayamarira mu nda, Kayibanda arapfa ntitwakoma.
Habyarimana arahanutse. Aho gukora anketi nyakuri, basimbukira kuri FPR n’abayobozi bayo bati muramwivuganye nimufatwe mufungwe babakanire urubakwiye yemwe na Perezida wacu bamugera amajanja mu mvugo ahari bashakisha n’ingiro nk’aho atagira amategeko amurinda. Ako gasuzuguro bahu …ako gasuzuguro bako…!
Inkotanyi z’amarere
Hari umusaza witwa Bagorozi utari ntukamazina n’ubwo adakomoka kuri Bagorozi mwumva w’umusizi w’umusinga. Bagorozi uyu nawe ariko akaba Umusinga.Akaba n’inshuti nkunda kandi nubaha. Akamenya amateka agakunda no kuyasesengura.
Umusaza Bagorozi nawe wo muri Nyaruguru niwe wanyibwiriye tuganira, nkunda kumwegera ngo mvome ku isoko ati “Nta n’umwe wa kera wabarushije. N’umwe!”
Asubizayo ati iyo ubyaye urahembwa, ba sekuru b’umwana bakishima.Nyirakuru na Nyirasenge bakamusimbiza bati kura mwana uzarerwe utungane dore nta kubyara nabi nko kurumbya. Ngo bagasubiza yo bati inyana utazakama yicwa n’amata, wowe tuguhaye umugisha uzakure ube ingirakamaro.
Inda yabyaye Inkotanyi irakabyara ibyagije nta muvumo uzazibasira uwo mugisha zarawuronse urazihira, uraduhira, uzahira Afurika n’Isi kandi birarimbanyije, babaye ingirakamaro bihebuje.
Bagorozi asubizayo ati "Yaba Ruganzu yaba Mukobanya yaba Bwimba yaba Nyamuheshera yaba Rujugira yaba Mutangatiro bose babaye intwari bavana u Rwanda mu mpatanwa z’icyo gihe, kandi babaye intwari koko bo n’ingabo zabo, ariko nta wageza aho Inkotanyi zavanye u Rwanda na bene rwo."
Ubwo rero aho tuvuga ba Habyarimana, Inkotanyi zari zahanyuze!
Abari barashyekewe bayoberwa ibyari byo.Tuganira na Bagorozi, ati urabona ngo “Tube igihugu cyakijijwe n’Abana” ariko abenshi tube indashima!
Ibyo bintu birakomeye nyamara…
Abakuru muri twe bazi izurungutana ryabaye bavuze ko Inkotanyi zambutse inkiko zigana i Rwanda. Bazi ko abazi guhebeba, kuboroga no gutabaza baciye ibikuba hose kw’isi bavuza iya bahanda bati nimutabare bene igihugu rubanda nyamwinshi barapfuye bazira demokarasi n’uburenganzira bw’ikiremwa muntu buhohotewe.
Abakuru gato, mwaba mwibuka urujya n’uruza rw’abantu bari bafite amazina akomeye twajyaga twumva mu badupyinagazaga, nka Martens, Euskens, Perraudin wari wahiye ubwoba azi ko ari we bahiga wenyine, Reyntjens, Harroy wari ushaje avugira aho yicaye!
Muzi ihihibikana ryabo muri ibi bice by’ibiyaga bigari, amazuru n’amatama byatukuye, za mouchoirs zatose ngo barashaka ko Inkotanyi zisubira iyo zavuye ntizitere Demokarasi .
Tuzabigarukaho , bisesengurwe birwanye ikinyoma kibishye kandi bigitsinde.
Ubwo rero Inkotanyi zari zaje, igitutu zotsaga abagome cyumvikana mu bikorwa byose, abari barashyekewe kwica no gupfyinagaza Abanyarwanda basa n’abumva ko na nyina w’undi ashobora kubyara umuhungu!
“Ukwibyara gutera Ababyeyi Ineza”
Tugaruke aho twari tugeze:
Sindikubwabo n’Abatabazi be bazambara ikizinga-qu’est-ce que je dis- icyashya ni cyo navugaga, cya Jenoside kugeza aho isi izashirira. Ibyaribyo byose, Sindikubwabo yabaye Perezida w’u Rwanda yahekuye, murajye mu Nzu Ndangamurage y’Igihugu murebe urutonde rw’Abadutegetse arimo.
Ntuza uwo rero Sindikubwabo ko mwumvise ko atakiriho, akaba ataraguye iwe aho yari atuye, ataraguye mu Rwanda, mwumvise abamuroshye bakabimufashamo barigeze bakopfora? Hari ubwo bigeze gutekereza ko amateka akwiye kumenya urwo yapfuye? Nyamara yabaye uwabo amezi atatu n’iminsi, atonnye, yica adakiza.
Babaye nk’abavuga bati turamukize, kandi tumukize tutakimwikoreye !
Bakaba babeshyera ubusa.
None se ko wumva bagira abo banga n’abo bakunda, ubwo we n’abandi nkawe bakerakera iyo hose barakunzwe, cyangwa barakoreshejwe?
Murumve ibya ba Musenyeri b’Abafaransa ndabyibutsa, n’ingabo zabo nyinshi zirimo n’abakirisitu bahabwaga penetensiya bagahazwa bagahabwa abusolusiyo ikiza ibyaha ikongera inema ntagatifu,mu masakaramentu harimo n’ay’ugusigwa kw’abarwayi,murumva hari ahari rwa rukundo bigishijwe?
Ahubwo ntimwumva ibyago n’ububisha bubyuzuye!
3)Tuvuge gato kuri ba opposants na oppositions zabo. Muzarebe neza.Ubwo ni ugushishoza no gusesengura.
Ndabasabye kandi mwibuke ikibazo cya cyasha natangiriyeho n’amahano n’ishyano bicyuzuye.
Ba opposants ni ba nde ?
Sinakurikije imibare ijyana n’ubuhanga bwanyihishe, ariko njya kumva uko ngenda nkura, nsaza, natwe nk’abaturage b’u Rwanda twiyongera. Ejo bundi hariya bati turi miliyoni icyenda. Ejo bundi bati twabaye icumi. Ejo bati twabaye cumi n’imwe. None ngo turakabakaba cumi n’ebyiri.
Kandi ubwo abana n’abuzukuru basigaye babyara bisukuye. Baguna!!
Za ndahekana sinziheruka hose nk’uko byahoze.Aliko turi abo. Icyo nshaka kuvuga si icyo ntaza kugira amazinda y’abasaza.
Uburondogozi bwo mubwihanganire ntimubukira sinabaha igitekerezo cyanjye. Icyo nshaka kuvuga ni uko izo miliyoni zigizwe n’abarenze 90% bari mu Rwanda. Turi iwacu kandi nta mirambo tubyuka ngo dusange yugarije amarembo, irambaraye ku nkengero z’imihanda (trottoirs) se, oya da! Turaho kandi turiho.
Ubu nta muntu utambuka ngo agutuke, agukubite inkonji,ukubitwe impfunira,utikurwe igipfunsi cyangwa ubuhiri. Yewe nta n’ugikubita inka inkaranobe!
Turaho, kandi turiho pe…muzabaze n’abandi batari njye. Maze rero: Ba opposants ni bande?
Bariho simbagaye simbapfobeje simbavugira. Bariho turabazi. Ariko ni bande? Politiki icyo yemera, nemera , ni uko guhuza ibitekerezo atari ihame. Natwe turi mu Rwanda ntimugire ngo twese turi ishyo ryahuka rikarisha hamwe , rigashoka ku iriba rimwe ikibumbiro ari icyaryo! Oya natwe ntidushoka hamwe rero, ariko tugahurira ku Bunyarwanda.
Ba Opposants iyaba nabasabaga bakampa, babaye ba opposants politiques. Uretse benshi muri bo, bahunze basize bahekuye u Rwanda, abandi usanga benshi ari abigeze kugira icyo bapfana n’ingoma iriho.
Bamwe ndetse bakaba abigeze kurira mu biganza byayo ubu bashaka kuruma!
Muzabitekereze munaganire muzasanga abenshi biganisha ku mirire. Ikinyereka urwango Abafaransa bahora buhira, babagara, badasarura ku Rwanda, nabwo kuko Inkotanyi zihora zigabye, ikibinyereka rero nuko ibyo bita indangagaciro“Critères’’ ngenderwaho za Demokarasi bazishakira kuri bene abo!
Ni igitangaza ku bantu babyaye abahanga mu b’imitekerereze ‘les grands philosophes’ nka ba Blaise Pascal, ba René Descartes ku buryo bafite na n’uburyo bwabo ‘méthode cartésienne’ bwogeye ku Isi nk’ubwabo bihariye bufite umurongo bugenderaho ( Thèse, Antithèse na Synthèse muri yo). Bagatekereza batyo , bagatinyuka bakajya gushakira amata ku ngumba!
Ni igitangaza ku bantu babyaye, Rousseau, bakabyara Voltaire na Diderot bise abafilozofe b’urumuri ‘les philosophes des Lumières’ bakaba n’ubu bakibagendera ho!
Ni igitangaza ku bantu babyaye Corneille, Racine, Molière na Beaumarchais babaye ibihangange mu kurwanira kwibohora no kubohora abandi… Ubwo simvuze ba Hugo, Balzac, Lamartine, Dumas n’abandi bahanga babo…
Ni igitangaza ku buryo bimpa kugira uko mbibona
N’ubwo tubizi badakunda kumva ibyo badashaka kumva, reka mbe nka Runukamishyo rwa Nyaminani wa Nyamurorwa w’Umusizi akaba n’Umuhanuzi nyawe, bamutanze ati “Mvuge mpfe, mbe ntavuze mpfe, napfa mvuze!” Cyangwa nka George Orwell, Umwongereza w’umuturanyi wabo, ati “Gutinyuka kubwira abantu ibyo badashaka kumva.”
Natwe ibyo twahuye na byo wa mugani wa Rukabu,ati “Uwanyuze aho nanyuze,uwabonye ibyo nabonye,uwaciye aho naciye n’ibyo naciyemo ntaba akigira ubwoba!” Natwe ibyo twahuye na byo nitwe tubizi, bo ntibakaze kudukina ku mubyimba ngo nitubihorera bashyekerwe bice nibananirwa kutumarira ku icumu baze no kuducira imanza.
Imanza zabo nazo abantu bakarenga wa “Mugogo w’igiti uri mu jisho ryabo”, wa mugani w’umwami wabo wacu Yezu Kristu, baza kureba « “Akatsi kari mu ryacu” bakitwa abacamanza. Abagabo b’intangamugabo, abacamanza bagira icyo bapfana na babandi bakoze Jenoside, bibye, bahunze ingengabitekerezo ya Jenoside kuko batashoboye kubana n’abantu bazima, abananiwe kwinjira muri Politiki irebera bose kuko bo bamenyereye ‘’Akazu’’! Abo bose…
a) Kubaza bene abo iby’u Rwanda ni nko gukora abantu mu jisho bwa kabiri.
Kubaza bene abo ni nk’uko Abayahudi bacirwa urubanza na bene Himmler,Goering na Goebels…
Na mwe abantu basize bamaze abandi, barahungishijwe, bidatinze bakaba aribo baba abatangabuhamya b’imena ku mateka na politiki by’u Rwanda. Ari bo bashinja Abayobozi b’uru Rwanda. Hagira undi muntu uwariwe wese w’iwacu ugira uko avuga u Rwanda uko ruri bati uwo birasanzwe yaraguzwe!
Kugurwa! N’ejo bundi abaturage barenze miliyoni enye bisabiye ko Perezida uriho yahabwa amahirwe yo kongera kwiyamamaza nk’abandi, induru ziravuga bati baraguzwe, barabihatiwe, bara…bara…
Ni ukwiyamamaza si ugutwara! Bo bati naramuka yiyamamaje nta shiti ni we!!
Hanyuma se? Muribuka mu ntangiriro yo kubohora u Rwanda , bivugwa hose ko nta wakomoka muri Nyamuke ngo atware Nyamwinshi!!!
Nonese muri aka kanya arabagose bose arabacuritse abutse ibifutero ku buryo bemeza ko atabayobeye bataribona mu wundi… Nuko bakagurwa! Bo iyo bari ikantarange bagatuma abajya guperereza ngo babaze kandi bivugwe, ubuhamya butangwe, ko hari igitugu cyakoreshejwe ngo bandike biriya.
Nkaba nanjye nemeza ko ndi umuyobozi hakaza abaturage banyemeza ko bashaka uyu n’uyu ngo abatware, nababwira n’umutima mwiza ngo amakenga ashire, nti nimubyandike. Nguko!
Ba Bakunzi bacu muri za ndangagaciro za Demokarasi bafite aho babaza, bakagira n’abandi babunganira.Babandi bagiye bahunga ibyo batashoboye.
Baba barananiwe, baba barananijwe kuko nabyo bishoboka kuko dukwiye kumenya ko Politiki ihora ihinduka.
Ugiyemo ntagira amasezerano na sitati bimugenga. Politiki iraharika pe,kandi ni ku Isi yose.
b) Kujya guca urubanza, gushaka kugira ibyo umenya ku gihugu cyacu ukabaza abo, ni nko kubaza urwanira umurima n’undi cyangwa uwo mupfa inka zanyazwe.
Ni nk’uko umugabo yaba yarashatse umugore yamuharika ntabyemere akahukana, kuko asanze muri politiki y’urugo atakiri nyirankundwakazi, maze Bruguière yazajya kubaza iby’urwo rugo rw’uwahoze ari umugabo we n’umugore wundi yashatse n’abana yabyaye, akabibaza nyiramama wanjye, byanarimba akamushyira imbere y’akanama k’abakemurampaka, bikabaho bityo kuri urwo rugo imyaka n’imyaniko…
Kandi ntibabaza abakeba gusa, babaza n’inzigo…Na none kandi babazi. Ba shebuja abo barabazi, babita des opposants alimentaires bati ni imirire…ubwo mwaba mukibaza ibya rwa rwango?
Bantu b’iwacu, mwabaye mundetse nkaba nsubikiye aha, ko mbizi igihe ngihumeka, urugendo kuri ibi rukiri rurerure!


text:
Muhanga: Ubwihererezo bwuzuye butwaye asaga miliyoni 30
Umuryango Nyafurika w’Iiugabutumwa AEE umaze kubaka ubwihirere bufite agaciro k’amafaranga asaga miliyoni 30 z’Amanyarwanda.
Nzikobankunda Tharcisse umuhuzabikorwa w’uyu mushinga mu Karere ka Muhanga kabumbye uturere twa Muhanga Kamonyi, Nyanza na Ruhango avuga ko iki gikorwa cyakozwe nyuma y’uko bumvise ko Akarere gafite ibibazo bitandukanye, nyamara hakaba hari ibyagombye kuza mbere y’ibindi harimo isuku yari nke mu bwiherero bwari mu kigo abagenzi bategeramo imodoka. Ngo ni muri urwo rwego (...)
Umuryango Nyafurika w’Iiugabutumwa AEE umaze kubaka ubwihirere bufite agaciro k’amafaranga asaga miliyoni 30 z’Amanyarwanda.
Nzikobankunda Tharcisse umuhuzabikorwa w’uyu mushinga mu Karere ka Muhanga kabumbye uturere twa Muhanga Kamonyi, Nyanza na Ruhango avuga ko iki gikorwa cyakozwe nyuma y’uko bumvise ko Akarere gafite ibibazo bitandukanye, nyamara hakaba hari ibyagombye kuza mbere y’ibindi harimo isuku yari nke mu bwiherero bwari mu kigo abagenzi bategeramo imodoka. Ngo ni muri urwo rwego hubatswe ubu bwihererero bwatashywe.
Uwari uhagarariye abantu batandukanye bakoresha ubu bwihererero ubwo babutahaga kuri uyu wa 22 Gicurasi, akaba yaravuze ko iki gikorwa kije cyari gikenewe kuko ubwiherero bwari buhari bwari bushaje ku buryo bwashoboraga gutera indwara ababuturiye n’ababukoresha.
Mukagatana Fortune ni Umuyobozi Wungirije mu Karere ka Muhanga ushinzwe imibereho myiza y’abaturage avuga ko ivugabutumwa ryagombye gukorerwa abantu bazima, akaba ariyo mpamvu ashimira abafatanyabikorwa babo mu kuba baratekereje kubaka ubu bwiherero hagamijwe isuku ku batuye Akarere ka Muhanga no ku bakagenderera.
Uyu muryango ukora n’ibindi bikorwa bitandukanye bigamije kuzamura imibero myiza y’Abanyarwanda birimo kubaka amashuri yaba ay’incuke, abanza n’amasomero y’abakuze.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Ngororero: abaturage Banze ko ubukene bubabaho akarande
Abaturage n’abayobozi b’akarere ka ngororero ngo ntibashaka ko ubukene bwaba akarande cyangwa umurage, aho ngo bagamije gukira nk’ababatanze iterambere.
Nk’uko bigaragara mu mihigo mishya y’aka karere, 38% by’abaturage nibo bazaba bari munsi y’umurongo w’ubukene mu mpera z’uyu mwaka. Icyizere ngo ni cyose ukurikije aho akarere kavuye n’aho kageze nk’uko bigaragazwa n’intambwe kagiye gatera kuva muri 2010 kugeza 2015, aho aho abari munsi y’umurongo bari 55%:
Sibomana Innocent umuturage wo mu murenge wa Hindiro avuga ko mbere babagaho mu bukene bukabije kandi urugo kurundi ngo wasangaga rufite ibibazo. Avuga ko nubwo bitarakemuka, ariko ngo ikizere ari cyose kubera umuvuduko w’iterambere bariho.
Umuyobozi w’Akarere wungirije ushinzwe ubukungu Emmanuel Mazimpaka, avuga ko intwaro zo kurwana uru rugamba ngo zirahari. Muri zo hari guhuza ubutaka, kongera umusaruro, gukoresha inyongera musaruro,  guha imbaraga amatsinda ya twigire muhinzi, kongera ubuso buteye ho urutoki no kuvugurura urusanzwe.
Hari kandi kongera ubuso bw’icyayi n’ikawa ibihingwa byera cyane muri aka karere, kongera imbaraga muri gahunda ya girinka, kubaka ibikorwa remezo birimo imihanda 3, kongera umubare w’ingo zifite amashanyarazi, amazi na biogaz,  kongera imirimo itari iy’ubuhinzi (off farm jobs), kurengera ibidukikije,  kunoza ireme ry’uburezi n’ibindi.
Akarere ka Ngororero ni kamwe mu turere twagiye tugaragaramo ubukene bukabije no kudindira mu iterambere. Ibi byatumye umukuru w’igihugu yongera miliyari 1.2 ku ngengo y’imari yako ya buri mwaka mu kugafasha kwihuta mu iterambere.
Perezida w’Inama njyanama y;aka karere Emmanuel Bigenimana avuga ko ibyo ngo bituma abaturage n’abayobozi bakora cyane ngo batazatererana umukuru w’igihugu ubutayeho.


text:
Birababaje rwose byongeye ari umukobwa.? Ni danger
Mureke arinywe kuko obama nawe yanywaga urumogi bita sans graine, rumwe ruseye rutagira imbuto!
Nduva ikibanzo ataruko umwana wa President ahubwo nimyeka arimo kumushuka kabandi bana bose so ibyogukabya ngo numwana wa President ibyo ntabyo nonese haraho byandiste bo kwatara bana kabandi cg se ngo nabscyu bonyine bakwiye kubikoresha umubyeyi wese ufite ubwenge ntiwareka kubabazwa numwana wawe iyo akonze ibindakwiye
birababaje umwana waperezida amwa ibiyobyabwenge Obama we ihangane


text:
Ijambo Ry’ibanze Ry’abahinduye Iki Gitabo Mu Kinyarwanda
Abanyarwanda kimwe n’abandi bantu bose ku isi baribuka intambara n’ubwicanyi byapfakaje u Rwanda mu mwaka w’1994. U Rwanda rwatakaje abantu, rutakaza n’ibintu.
Mu bihe bikurikira intambara n’ubwicanyi byabereye mu Rwanda, Perezida w’umuryango “Africa Leadership and Reconciliation Ministries Inc. (ALARM), Rev. Celestin Musekura icyo gihe wayoboraga ishami ry’Amahoro n’Ubwiyunge mu muryango “Medical Assistance Programme (MAP)” i Nairobi muri Kenya, yagiye abonana n’Abanyarwanda mu manama n’amahugurwa atandukanye yerekeranye n’amahoro n’ubwiyunge, mu gihugu no hanze y’igihugu, maze bose bakamugezaho ubukene bw’imfasha-nyigisho zakoreshwa mu kwigisha abakristo kuba abigishwa ba Yesu, gukurira mu gakiza, no guhagurukira gusana imitima n’ubwiyunge.
Mu mwaka w’1996 ni bwo Musekura afatanyije n’abandi Banyafurika bagize igitekerezo cyo gutangiza umuryango ALARM, maze bashingiye ku byari bikenewe n’amatorero mu Rwanda no muri Afurika muri rusange, biyemeza kwita ku gutegura inyandiko z’inyigisho za gikristo
Ni muri ubwo buryo, iki gitabo kimaze gushimwa n’abayobozi benshi b’amatorero yo mu Rwanda, bahisemo ko cyahindurwa mu Kinyarwanda, inyigisho zigikubiyemo zikigishwa mu matorero atandukanye kugira ngo abakristo basoma ikinyarwanda bafashwe mu rugendo rwabo rwo gukura mu gakiza.
Basomyi rero, ngiki igitabo cyanyu! Turizera ko kizafasha. Abanyarwanda kimwe n’abandi bose basoma no gusobanukirwa Ikinyarwanda aho baba bari hose.
Reka tugire icyo tuvuga ku nyigisho zikubiye muri iki gitabo. Kuba ALARM yarahinduye iki gitabo mu Kinyarwanda ntibisobanura ko ALARM yemeranya n’umwanditsi w’igitabo mu nyigisho zose zikubiyemo. ALARM si umucamanza w’inyigisho zikubiye muri iki gitabo. Umusomyi yemerewe kwemeranya cyangwa kutemeranya n’umwanditsi mu nyigisho zimwe na zimwe.
Turashimira nyakwigendera Francois Niyonzima wahinduye iki gitabo mu Kinyarwanda, agahamagarwa n’Imana hasigaye kunononsora inyandiko y’igitabo. Turashimira kandi Pastori Faustin Ntamushobora wemeye gutanga inkunga yo kunononsora inyandiko y’iki gitabo Niyonzima amaze kwitaba Imana.
Tubifurije gukurira muri Kristo muri byose.
Rev. Celestin Musekura
Perezida wa ALARM
2002
Related Topics: Basics for Christians


text:
Umuntu ashobora kugira ibintu byose ashaka mu buzima busanzwe, ariko nta mahoro, ntabwo yagera kumunezero nyawo uva ku Mana.
1 Peter 3:11 "Kandi azibukire ibibi akore ibyiza, Ashake amahoro, ayakurikire kugira ngo ayashyikire."Ijambo"Ashake: gushaka" rirakomeye cyane. Risaba gukora ibishoboka byose kugira ngo umuntu agumane amahoro mu buzima bwe. Ntibivuze ko icyo umuntu ashatse cyose akibona, ahubwo umusaba kwizera Imana cyane.
Dore uburyo wagirana amahoro n’Imana, wowe ubwawe ndetse n’abandi:
1. Akira imbabazi
Kugirana amahoro n’Imana ni itangiriro ryo kugira amahoro mu bindi byose. Yesu ni Umwami w’amahoro (Yesaya 9:6), kandi ni muri we umuntu ashobora kugera ku byishimo n’ umunezero m usesuye.
Igihe cyose ucumuye, ikihutirwani ukwihana, gusaba Imana imbabazi, kandi ugafata icyemezo cyo kutongera kwishinja icyo gicumuro. Gukomeza kukishinja ntacyo bimaze, ahubwo biguca intege, bikanatera gukomeza kugwa mu bindi byaha.
1 Yohana 1:9:" Ariko nitwatura ibyaha byacu, niyo yo kwizerwa kandi ikiranukira kutubabarira ibyaha byacu no kutwezaho gukiranirwa kose."
2. Kunda ubuzima bwawe uko uri
Hari igihe umuntu aba atinezererewe, akiyanga. Erega ntushobora gukunda abandi, wowe wiyanga kuko Imana idusaba gukunda abandi nk’uku twikunda. Shakashaka kumenya icyo Imana ikuvugaho mu Ijambo ryayo. Yisabe ihindure uko wibona. Uko urushaho kwiha agaciro ni ko ugaha n’abandi.
3. Ntukigereranye n’abandi
Kwigereranya ndetse no guhangana n’abandi, ni inzira ya bugufi ituma utakaza ibyishimo n’amahoro. Ntibigira uko bisa iyo wishimira uwo uri we, udafitiye ishyari mugenzi wawe ufite ibyo yagezeho.
4. Emera abandi uko bateye
Ntukagerageze guhindura abantu ngo babe nkawe. Bose si ko bazamera nk’uko umeze. Twese twavukanye imiterere n’impano zitandukanye. Bivuze ngo ntituzigera tumera kimwe.
5. Reka Imana iyobore ubuzima bwawe. Zaburi 16:9
Hari igihe umuntu aba ashaka ko Imana itunganya ibye nk’uko abishaka. Nyamara ntiyibuke ko ibyo ikora biba biri mu mugambi wayo, atari uko umuntu yayiyoboye. Ishaka gusa ko tuyizera, tukemera imigambi ifitiye ubuzima bwacu.
Kwizera kubaho kuko nta gisubizo umuntu aba areba. Ariko iyo ubaye nk’umwanditsi wa Zaburi 31:15 "Ariko ku bwanjye ni wowe niringiye Uwiteka, naravuze nti “Uri Imana yanjye", nyuma nibwo usobanukirwa icyo Imana yashakaga kukwigisha.
Iga kwizera Imana nubwo ibintu byaba byazambye. Nayo ni inzira yo guhorana amahoro n’ibyishimo.


text:
Abanyarwanda bakomeje guterwa impungenge n’izamuka k’uburyo bukabije ry’ibiciro ku masoko bitajyanye n’ubushobozi bwabo, bigatuma ubuzima bugenda burushaho guhenda mu Rwanda.
Ijwi ry’Amerika ryaganiriye n’abantu batandukanye kuri icyo kibazo. Abaturage bo mu karere ka Gakenke mu Ntara y’Amajyaruguru, k’umurenge wa Rushashi, batangarije Ijwi ry’Amerika ko ibiciro ku isoko iwabo biteye kwibaza, dore ko no munsi y’urugo bakura hagenda harumba.
Mu isoko rya Kinyari ku Rushashi, ibiciro by’ibiribwa byera cyane muri ako Karere, ari byo ibijumba n’imyumbati, usanga byihagazeho. Igitebo cy’ibijumba cyageze ku 1000 cy’Amanyarwanda, mu gihe mu minsi yashize cyaguraga gusa Amafaranga 300 y’Amanyarwanda. Igitebo cy’imyumbati cyo kiragura 2500 y’Amanyarwanda ; cyavuye ku mafaranga1000.
Umwe mu baturage b’aho ku Rushashi witwa Kayonde yagize ati :« Leta nirebe uburyo buhoraho bwo kudufasha kuko mu guhinga nta cyo tukivanamo, bityo bigatuma nta cyo dusagurira amasoko. »
Si mu cyaro gusa bafite icyo kibazo ; mu Mujyi wa Kigali ho ni ibindi bindi. Abaturage b’aho bamenyereye kugura ku biro. Ubu ikiro cy’ibirayi kiragura 80 y’Amanyarwanda, ikiro cy’ibitoki 120 y’Amanyarwanda, naho isukari yavuye kuri 500 igera ku mafaranga 800.
Umutegarugori witwa Umuhoza utuye mu mujyi wa Kigali yadutangarije ko, kubera ibiciro bihanitse, ngo yakuye abana be ku isukari. Ngo asigaye kandi abagaburira rimwe ku munsi. Babiri muri bane afite ngo yabavanye mu ishuri kugira ngo bamufashe gushugurika.
Ku biciro bihanitse by’ibiribwa hiyongereyeho n’izamuka ry’ibikomoka kuri peteroli, maze litiroi ya lisansi iva ku mafaraga 581 y’Amanyarwanda igera kuri 607. Cyakora abatwara tagisi z’abagenzi kugeza ubu bubahirije icyifuzo cya Minisiteri y’Imari cyo kutazamura ibiciro ku matagisi.
Leta y’u Rwanda na yo ntiyicaye ubusa ; yashyizeho HIMO nk’imwe mu mishinga yo guha abaturage benshi akazi, cyane cyane abatuye mu cyaro, kugira ngo udufaranga bakuyemo tubashe kubungamira. Ikibazo gusa ni uko itaragera hose.


text:
Ubuyobozi bw’Akarere ka Nyamasheke n’ubw’umushinga RSSP ukorera muri aka karere, buratangaza ko bukomeje kubabazwa na hegitari zigera kuri 300 z’amaterasi y’indinganire yakorewe abaturage bari bafite ikibazo cy’ubutaka buhanamye, none ubu akaba apfushwa ubusa.
Nk’uko Imvaho Nshya yabitangarijwe n’umuyobozi ushinzwe ubuhinzi n’umutungo kamare muri aka karere Sengambi Albert, n’umuhuzabikorwa w’umushinga RSSP ku rwego rw’aka karere Batamuliza Dorothée, ngo bamwe mu bakorewe aya materasi bakomeje kuyahombya nkana.
Bavuga ko abakorewe aya materasi y’indinganire bashyiraho amananiza ku bashaka kuyabyaza umusaruro, bakavuga ko hakwiye izindi mbaraga ngo aya materasi areke gukomeza gupfa ubusa, mu gihe akarere gakeneye ibiribwa byinshi.
Batamuliza yagize ati “Hegitari zirenga 700 ni zo RSSP yatunganyijeho aya materasi y’indinganire muri imwe mu mirenge ifite ikibazo cy’ibiribwa bike.
Impamvu ikaba ari uko ba nyiri ayo materasi batayabyaza umusaruro, bamwe muri aba bakaba ari abayakorewe ariko nyuma bakimukira ahandi ntibagurishe cyangwa ngo bayakodeshe ngo abandi bayabyaze umusaruro.
Hari kaba n’abayatunganyirijwe badafite ubushobozi bwo kuyahinga kubera ko bashaje cyangwa bafite izindi ntege nke, ikibabaje kurusha ibindi ariko kikaba ari uko aba batayahinga banga no kuyakodesha abashoboye ngo bayabyaze umusaruro.”
Yakomeje agira ati “Muri aba banga kuyakodesha kandi batayashoboye bashyiraho amananiza ababakodesha, ugasanga amafaranga babaka badashobora guhinga ngo bayakuremo, cyangwa n’ababikoze babona ibyo uwakodesheje yejeje ubutaha bakamuca menshi, iyi migirire ikaba ikomeje no guhombya Leta.”
Batamuliza akomeza asobanura ko aya materasi atabyazwa umusaruro atera igihombo kinini Leta.
Ati “Birahombya Leta cyane kuko urebye amafaranga n’imbaraga zitakarira muri aya materasi, n’intego Leta iba ifite iyo iyakora, nyamara amaterasi angana kuriya agapfushwa ubusa, mbona ari ikibazo gikomeye cyane.
Nihubahirizwe itegeko ry’ubutaka, udashoboye kubyaza umusaruro ubutaka bwe abwamburwe buhabwe ushoboye kububyaza umusaruro, ariko bareke guhombya Leta nkana gutyo.”
Umuyobozi ushinzwe ubuhinzi n’umutungo kamere muri aka karere, Sengambi Albert, avuga ko iki ari ikibazo kigiye guhagurukirwa, kuko aka karere kamaze gutangwamo amafaranga menshi cyane yakoreshejwe mu gukora amaterasi y’indinganire.
Avuga ko harimo amafaranga arenga miliyari amaze gutangwa na RSSP, bakaba badakwiye kurebera aya materasi apfa ubusa.
Yagize ati “Dufite hegitari zigeze kuri 300 mu karere kose zipfa ubusa kandi ntidushobora gukomeza kubirebera.
Twavuganye na ba nyirayo ko bagomba kuyabyaza umusaruro cyangwa bakayaha abayashoboye, uko byagenda kose mu ihinga rije azahingwa, udashoboye akureho amananiza abayashoboye bayabyaze umusaruro.”
Abashyize mu bikorwa uyu mushinga w’amaterasi bavuga ko hegitari imwe y’amaterasi yatwaraga amafaranga miliyoni n’ibihumbi 400, ariya materasi yose akaba yaratwaye arenga miliyoni 420 z’amafaranga y’u Rwanda.
Mukantwari Alvéra wo mu murenge wa Kagano mu karere ka Nyamasheke, ukorera imirimo y’ubudozi n’ububoshyi bw’imyenda n’imitako kuri site ya Rwesero ho mu karere ka Nyarugenge mu mujyi wa Kigali (...)
Bamwe mu bahinzi b’ibirayi mu murenge wa Bugeshi mu karere ka Rubavu, bavuga ko bahangayikishijwe n’ikibazo cy’isoko ry’umusaruro w’ibirayi ridahagije, kandi bejeje byinshi cyane. Aba bahinzi bavuga (...)
Ikigo cy’Igihugu gishinzwe kugenzura imikorere y’inzego zimwe z’imirimo ifitiye igihugu akamaro, RURA cyatangaje ibiciro bishya by’ibikomoka kuri peteroli biratangira kubahirizwa kuri uyu wa 4 (...)
Abatuye mu mirenge hafi ya yose igize ikibaya cya Bugarama bakomeje kuvuga ko izamuka ry’ibiciro by’ibiribwa rikabije, ndetse ubu rikaba rituma bamwe batabasha guhaha. Abaganiriye n’Imvaho Nshya (...)
Kayitesi Sophia, umuturage utuye mu mujyi wa Kigali ku Kicukiro, yabashije kwiteza imbere ahereye ku mafaranga y’u Rwanda 29,000 none ubu ageze ku rwego rwo kubaka mu mujyi wa Kigali inzu ijyanye (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Jul 12, 2016 Bienvenu Ndacyayisenga Abahanzi 0
Hari ubwo abantu bamwe batinda kubaka ingo kubera impamvu zitabaturutseho rimwe na rimwe zirimo nko kubona uwo bifuza ko bazukana urugo bikaba ikibazo. reka turebe nka zimwe mu mpamvu zishobora gutera abasore n’inkumi gutinda kubona abakunzi bazarushingana.
Uhakanira abagusabye urukundo vuba :
Hari abantu babona ikosa ku muntu bari batangiye gukundana niyo ryaba ari ikosa ryoroshye agahita ahakanira uwo bari batangiranye inzira y’urukundo bikaba byatuma utinda kubona uwo wifuza kuko ubona amakosa vuba ugahita ubivamo.
Kwihutira gukora imibonano mpuzabitsina n’abo mukundana :
Iyo ugingira gukundana n’umusore cyangwa se inkumi ugahita uganisha ku minonano mpuzabitsina ahanini byereka uwo mukundana ko ushaka kwishimisha. Ntukihure rero kuryamana n’uwo mukundana kuko bishobora gutuma mutandukana.
Gukuruza abagabo imyambarire :
Kwishyiramo ko aho ugiye hose ushobor akuhabona inshut bigatuma wihatira gushaka kwambara imyambaro iri bukurure abagabo nabyo byakubuz amahirwe yo kubona umukunzi nyawe. Gusa na none ntibyakubuza kwambara neza ariko kwoshyiramo ko ukuruza abantu imyambarire, imivugire nuko ugaragara bishobora gutuma bagufata nabi. Ba uwo uriwe wirinde kubyihingamo.
Kubaho mu buzima bwigunze :
Kubaho mu buzima butagira inshuti utagira ahantu ujya ngo uhur en’abandi bantu nabyo bishobora kugutera gutinda kubona uwo muzarushingana. Gusa na none ntibivuz engo ujye wirirwa uzenguruka utubyiniro twose n’utubari buri mugoroba. Gira inshuti z’anahungu n’abakobwa ube umuntu utigunga ngo ube wirebaho wenyine.
Gutangira kwiheba :
Iyo ukorera ku bwoba nko gusiganwa n’imyaka no kugender aku bandi birakugor akubona umukunzi nyawe kuko hari uba udashaka ko urukundo rugenda intambwe ku ntambwe. Urugero ushobor aguhur an’umusore bwa mbere ugashaka ko muganira ku bana muzabyara, kujya kukwerekana iwabo, n’ibindi bintu bitaza ku mwanya w amber eiyo abantu bagihura bwa mbere.
Gutekereza ko nta mugabo cyangwa se umugore uzabona ;
Iyo mu mutwe wawe hatangiye kuzamo iyi myumvire nabyo biragora ko wabona umugabo cyangwa se inkumi muzarushingana. Uhora wumva ko n’ubundi abaje bagenda nta gahunda bafashe bikagutera kwiheba no kutamenya kwita ku bandi bazaza.
Kwifuza ibirenze urugero :
Hari abantu baba barashushanije mu mutwe wabo umuntu runaka bazabana uko agomba kuba ameze ibyo agomba kuba atunze, uko azaba ateye, ugasanga urwo rutonde rw’ibyo wifuza wabuz eumuntu numwe ubyujuje. Gutekereza uwo wifuza n’ibyo agomba kuba yujuje ni byiza ariko iyo habura bike ibyo yujuje akaba aribyo byinshi uwo ushobora kumwihanganira kuko bigoye ko wabona uwo wifuza nyawe.
Niba ubona waratinz ekubona uwo muzabana reba ko zimwe mu mpamvu twavuze atarizo zibitera ubone uko ubishakira umuti.
Src: Elcrema
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
miss koko birababaje olis pole man
Mbega! musigeho kwambika izina ribi urubyiruko rwUrwanda
byose birashoboka murukundo.
gusa biba byiza iyo buriwese yimenya akanamenya ubuzima bwe.
NB: Hababaje ibyaburiwese
keep calm and trust Allah
sorry peeee
olivis humura
haranditswe ngo muzababwirwa nibibasohokamo.
Vanessa ni shugar mumy
nukuri bana bu Rwanda ntimugate umuco,niyo ndanga gaciro. none se ko mwiyandagaje!
Umva bana bato Rubyiruko R,Urwanda mugerageze kwihesha agaciro gusebanya nibindi kwiyemera usebya uwo wambariye ukuri wamugani ntago aribyo mbere yokuvuga ubanza ukiga kubyo uvuga ukabivuga neza hakaba harimo ubushishozi kugira ngo bigusige udaseba kdi ukanasiga mugenzi wawe utamusebya bifasha ejo hazaza hawe. Murakoze
Sha iyo umukobwa cyangwa umugore yagaye uwo baryamanye akamwita umwana nuko koko aba ataramugereje ku ngingo ubwo rero wa musore we yararukwambitse ahubwo uzajye kureba uguhugura uzajye kubaza ba bapfubuzi bakugire inama.
Hhh.Vanessa nakana mumutwe
Utazi umuti awunnyaho nongereho uwa olivs !!!
Erega ubundi njye sinumva ukuntu umukobwa ukimara kurangiza Secondaire (segondeeri) aba ashoboye guhagararira bagenzi be (nka Miss) mu bwenge, mu mico no mu myifatire yubuzima buri hanze aha!!
Tuzi neza uko abana babayeho mu Rwanda, akenshi bagera ku myaka 18 bakirerwa kandi batungwa naababyeyi ku babafite cg se abantu babashinzwe! Ku bize secondaire ho, baba bakurikirananwa isaha ku yindi mu bigo byabo ngo hato batigira ibyigomeke discipline yabo ikaba zeru.
Ku bana, muri rusange, barangije secondaire baba bafite imyaka 18, imyaka yamashagaga no kwiyumvamo ubwigenge nubushobozi bwa byose. Iyo bagiye kwiga Kaminuza cg se bagiye ahantu batakiri kumwe nababashinzwe (ushinzwe imyitwarire ku ishuli, ababyeyi, ababarera, etc.....) bumva ubwigenge bwabo bwo gukora icyo bashatse butangiye, maze bakamera nkihene icitse ikiziriko. Iyo ari mu wambere muri kaminuza, aba afite imyaka 19.
Ku myaka 19, ni imyaka ya zero experience mu myifatire no mu muco binyuze mu gaciro kandi bibereye umuryango (nyarwanda) ku buryo wowe ubwawe wafata icyemezo kinyuze abenshi (imyaka 18-30) mu bo uhagarariye, kuko nawe uba ugicuka mu kuyoborwa no mu gufatirwa ibyemezo. Niyo mpamvu burya hari utuzi basaba experience, kuko ni ngombwa. Reka ndangirize kuri aka gakuru:
Umwana ufite imyaka 18 yabwiye se wari wujuje imyaka 60 yamavuko, ati " Papa urashaje rwose usigaye uvuga nibintu bishaje tutashobora gukurikiza"!!! Papa we mukumusubiza, aravuga ati " mwana wanjye rwose ntugire ngo ndashaje kuko twese turi bakuru ( nawe ufite imyaka 18 yubukure), urebye twese turangana gusa icyo nkurusha ni imyaka 42 ya experience yo kubaho mu buzima"!!!
Sinanze ko hatorwa miss, gusa ariko bajye banareba nimyaka nibura 20 aho imyaka 2 nibura ya experience umuntu aba abaye mukuru. Abenshi mu bajya kwitoresha uzasanga, bakoze ibyo umuryango nyarwanda udashima, birimo gutwita inda zitateguwe, kwiyandagaza mu binyamakuru, kwishimisha hejuru yumuntu ubabaye (kwifotoreza ku ndembe ugaragaza ibyishimo). Mu byiyumviro byanjye ntakindi kibitera usibye kudakura mu mutwe, aho ingimbi (adolescents) zose zibona ko ibintu hafi ya byose bishoboka kandi ari byiza kubikora. Ibi rero bigabanywa na experience yubuzima, aho umuntu aba ashobora gushishoza, gushyira mu gaciro no gufata icyemezo gikwiriye kandi kigendeye kuri benshi mu muryango (nyarwanda) abamo. Gusa uburere bwiki gihe nabwo ni ubwo gukemangwa.
Narabivuze bitarigaragaza kandi nzakomeza kubivuga byigaragaza:
QUE SERA-T-IL LE DEVENIR DE LA FUTURE GENERATION SI LA MONDIALISATION ET LE MODERNISME CONTINUERAIENT A CORROMPRE LA SAGESSE ET LA RESPONSABILITE DES PARENTS AUX DESCENDANTS?!!!!
=> LA METAMORPHOSE HUMAINE DESHONORERA LE TUTORAT DE L EDUCATION ET HERITAGE FAMILIAUX.
Murakoze cyane.
Murambabarira kwandika ukoresha utumenyetso twose twimyandikire website ntibyakira.
Ko mbona indaya zasubiranyemo bite???
Yampaye inka, ko numva bikaze , kwishyira hanze bibi! gusa niba karyonshyi bitubwire tugaphubure sha
ubanza nyuma yo kwitwa MISS turibugushakire akazina ko guhohotera abanta koko nimba warabonkwe ubwo busa bwawe budahaye imana agaciro ugenda usenya abantu cyakoze wihesheje IPETI mugihugu ugaragaje ko abahungu mukundanye bose mutandukana kubera umunwa wawe no gusenya mbega umukobwa gito nuko ngo wahagarariye abandi bakobwa ngo witwa miss urutwa nabataragiye murariya marushanwa
ubanza nyuma yo kwitwa MISS turibugushakire akazina ko guhohotera abanta koko nimba warabonkwe ubwo busa bwawe budahaye imana agaciro ugenda usenya abantu cyakoze wihesheje IPETI mugihugu ugaragaje ko abahungu mukundanye bose mutandukana kubera umunwa wawe no gusenya mbega umukobwa gito nuko ngo wahagarariye abandi bakobwa ngo witwa miss urutwa nabataragiye murariya marushanwa
Mbega guseba kumwari wu Rwanda, ariko mwagiye mwiyubaha? ? Bibananiza iki? Cg byabananira mugafunga umunwa wanyu. Ubundi niba utandukanye ninshuti yawe kuki ujya kubivuga ubwo umuco urihe. Ntekerezako ntamuntu uba ukeneye kumvako watandukanye numukunzi wawe. Nuburere buke.
ntawita umwana uwo yambariye ukuri uyu mugani wazanywe na olivis ahahigahiga mu mwaka wa 2016 nawushimye cyane ubutaha abatora banyampinga banjye abatari amasugi mumutwe kuko vanessa uri isugi mu mutwe. / olivis ihangane gusa ubonye icyarikimurimo gusa wamubwije ukuri kandi ukuri kuraryana kdi byari ngobwa azayobere nahandi kuko ndabona agishaka gukomeza kuvugwa mu itangazamakuru.
Olivis ihagane kdi ukomere ibyo nibigufatire umwanya kora cyane ukomeze gutera imbere amagambo ubwiye Vanessa nizereye yayumvize nayasoma neza arahita abonako ariwe mwana cyane naho ataniye na Miss Sandra bose nibamwe
Sha kambabwize ukuri Vanessa we zaramushajije pee muzabaze icyatumye Rwandair imwirukana mubakozi bayo nibwo muzamenyako ahubwo uwo mwana wumuhungu yari yarahubutse amuha umutimawe disii
Ivyo turabimenyeteye. Iyo umukobwa atandukanye n umuhungu akazi ke n kumusebya. Umwana mumutwe niyondaya ngo ni miss. Shame on her.
Man gusa icyo nakubwira ugaragaje ko uri mature birenze eeeee mbega amagambo atitizaaa ahubwo vanessa niwe ubaye agaswende kuko mumutwe ni bure!Respect kbsa man
Batubwire nibindi
rwose olivis ukoze neza, njye ntago narinzi ko kuba miss ari kwisura narinziko no mumutwe ugomba kuba usobanutse ariko ndabona ari wowe mwana olivis arengana
Hahaha ikica ibintu ni izina ubustar, izina umustar iyaba twarimenyaga icyo aricyo abastar bajya bavuga amagambo ameshe gusa murwanda umustar ni President niwe uzi uko umustar abameze!
Olivis we ubwo waramubihirije uramupfubya akugereranyije nabo yahuye nabo asanga uri umwana nyine. indaya nuko zimera mujye mukunda abantu bazima
Genda Olivis wariye neza... ka Vanessa ngo karanaryoshye bya hatari. Ihangane Man bibaho kandi nkuko wabivuze, ingunguru zirimo ubusa nizo zisakuza cyane. Humira uzabona undi nawe uryoshye. Vanessa naze mu bu célibat tumwitere... nubundi wari waramwihariye
Nonese Vanessa, wakundanye nuwo mwana utamureba? Ta pris la mauvaise décision en écrivant ça sur snap,! Mais enfaite tu es qui meuf urebye amagambo yawe ukareba naya olivis wabona neza ko umwana muri histoire ari wowe.
descend sur terre meuf car tu es personne.!!! :-)
Egoko niba byumva vanessa yasambanije umwana wabandi kungufu police imute muriyombi gusambanya abana nicyaha gihanirwa atazajyira nabandi ahohotera
umva mwebwe haribinu mutazi ubundise koko muri kwivunira ubusa nubundi nago bakundana wokugirango bisebye wowe musore shaka undi mukobwa mwikundanire. Kuko uritesha umutwe cyanepe? Njye nabaga hanze maze iminsi mike inaha nkabanzi byinshi ubishaka wese ufite umukunzi mushwambagu rana call me 0725611489
Uziko babivuze nkaho arikindi gikorwa bakize,ndumiwe gusa.
URAMUHAYE; NARIBI MUSA
Aaaaa iteka ryose aho uzajya hose mubuzima bwumukobwa umuhungu niwe muntu mwiza kandi ninawe mubi.ariko iyo uri umukobwa wumwari uzi icyo ashaka wubaha umuhungu yego naho yakubabaza .erega ntakiba kidafite impamvu ese abaye akugerageza yego turi gutera imbere ariko umuco urakenewe.ngewe ntanumwe shyigikiye yaba uwise undi umwana cga uwavuze ibyo bakoze ariko guca bugufite umuhungu yakuganje rero icyabikemura nimwe hagati yanyu arega rubanda turi rubanda kuki iryo zina barivuze ntampamvu yuko tubamenya
yewe yaba Vanessa numwana mumutwe yaba olivis numwana mumutwe bivuzeko mwese mukeneye gukura
Haha murasekeje muranababaje ariko ngo iyo umuntu agusuriye ntumwishyure agira ngo nta nnyo ugira da 🙊🙊nababwira iki uwicaye nabi ababaza imbere ye
Hhhhh mbega aba star weee mushobora kuba murabantu bimbwa bidasanzwe hhh uwo yabaye miss wahe ko iyisi nayo ibonabonnye hhh muve mubu star mwigire gucuruza m2 u nkabantu banyakatsi kuko ubwenge bwanyu turabubonye bidasanzweeee
mwese muri abana, muzakure mubone gukundana
nta bantu bakuze bo kwishyira ku karubanda2 gusa iyo amazi akubwiyengo ntunyoge...... but mukinyabupfura
Singombwa ko ibyo bakoze byose bivugwa. Bage bagira akabanga
Murabantu bibwa mwese vanessa iyaba mukuru yarikumurushubwejye bwoguceceka naho kuba mwararyamanye twari tubizi ko mubikora uretse nawe nundi bazakundana bazaryamana nundi nundi nuwamushaka wese yamubona icyonikibazo toto sibyiza ko mwishyira hanze mujyezaho
Mwese muri abana mubitekerezo,Olvis nkuko wavuze ko ucisha make nubundi iyo wicecekera ryari kuba ariryo somo ryiza.
Ibi mwakoze muterana amagambo , bamwe ngo kurera abana abandi ko kwambara ukuri, biragaragaza ko ari Vanessa na Olvis mwese mutari mature enough! ibi bizabakurikiana mu buzima bwanyu bwose kuko mwishyize ku karubanda. twese turakundana cyangwa se tukanatandukana ariko bigakorwa mu kinyabupfura. Mwisuzume amakosa nkaya ntakababeho ukundi. Mujye mukura wa!
Ariko ubundi uyu Clovis niba ari Olivis ni umunyarwanda? ariko ubundi harya aba ngo bakora iki ko ndeba bavuzwe cyane? Abantu barigamba ibayaha byabo koko? Ubu koko iri niryo terambere tuganamo kweli? abantu barigamba ko basambanye!
Ntacyo mvuze
Olvis uri umuhungu uzi ubwenge rwose, kandi wabashije kumusubiza neza. Miss witwaye nabi cyane ntibikwiye ko umwari avuga amagambo nkariya rwose uzasabe Olvis imbabazi nubwo bitazakuraho urubwa wamuteye. Gusa kwitonda mu kuvuga biba byiza cyane.
Ngo hari abacuruza za phone babahaye kubamamariza barahomba tu nabagira inma yokubareka ntanyungu batanga uretse ibihombogusa
hhhaaaa
nyamwangakumv niyanze nokubona
hagarara is ikubona vane
Ngo hari abacuruza za phone babahaye kubamamariza barahomba tu nabagira inma yokubareka ntanyungu batanga uretse ibihombogusa
Eeeeh uramwemeje kweli gusa Vanessa makers njye nabonaga arumwirasi pe ariko arasebye asebesheje nabandi ba miss gusa kuva yamenyekana numviseko arikirara nuko na olvis yishakira hit kuri miss apuuuu uriya si umukobwa ahubwo ni umukobwa gore
Umusubije neza mu kinyabupfura rwose,aya magambo anyeretse ko uri umuhanzi pee
Hahahahaha
Olvis uramukosoye kbsa ndibwira ko Vanessa atazongera gusuzigura umuntu batandukanye. Umuhaye isomo rya ruhago. Hahahaha
Olivia ucrumuntu wumugabo kndi usubije neza uzabona umwali mwiza kndi gukwiye uwo ntiyaragukwiye peeImana igufashe kndi igukomeze turakwikundira cyane
Olivia ucrumuntu wumugabo kndi usubije neza uzabona umwali mwiza kndi gukwiye uwo ntiyaragukwiye peeImana igufashe kndi igukomeze turakwikundira cyane
Olivia ucrumuntu wumugabo kndi usubije neza uzabona umwali mwiza kndi gukwiye uwo ntiyaragukwiye peeImana igufashe kndi igukomeze turakwikundira cyane
HAHAHAHA AGA TYPE KAJYAGA KAMURYA WANA
mbega amagambo meza arimo ubwenge kbsa uramwumvishije ndatekereza ahise yibura.
Umushubije mu kinyabupfura kiza kibereye umunyarwanda.
Ko mbona nawe yiyandagajeee ngo miss !!!!
Uvuz amagamb yuzuy ubweng Olvis kd crg urek izo mburamukoro ngo ni aba miss cyakor judges mujy mushishoz nez dukeney aba miss bafitiy igihug akamaro nka joly na Aurole nah izo nkundarubyino sinz icyo muba muzitoramo.
Uvuz amagamb yuzuy ubweng Olvis kd crg urek izo mburamukoro ngo ni aba miss cyakor judges mujy mushishoz nez dukeney aba miss bafitiy igihug akamaro nka joly na Aurole nah izo nkundarubyino sinz icyo muba muzitoramo.
eee ncuti urakoze umubwiye amagambo y ubwenge kbs gusa icyo nkwisabira ndavuga olivis ntihagire iribi rikuvamo wirinde nge ndabiz uy mukobwa kwicuza biza muhoraho kubabara arabihamagaye nibi mwitaba azamenya icyo yise ubwana be umuntu
kbsa olivis nibwo nemeye ko arumuhanzi mbega amagambo yumwimerere


text:
2 ibyo ku ngoma 1
Salomo asaba ubwenge (1 Abami 3.1-15; 10.26-29)
1.Nuko Salomo mwene Dawidi akomezwa mu bwami bwe, Uwiteka Imana ye ibana na we, iramukuza cyane. 2.Salomo ategeka Abisirayeli bose, abatware batwara ibihumbi nabatwara amagana, nabacamanza nibikomangoma byose byo mu Isirayeli hose, nabatware bamazu ya ba sekuruza. 3.Nuko Salomo ajyana niteraniro ryose bajya ku kanunga ki Gibeyoni, kuko aho ari ho ihema ryibonaniro ryImana ryabaga, iryo Mose umugaragu wUwiteka yakoreye mu butayu. 4.Ariko isanduku yImana Dawidi yari yarayizamuye, ayikura i Kiriyati Yeyarimu ayijyana aho yayitunganirije, kuko yari yayibambiye ihema i Yerusalemu. 5.Ariko icyotero cyumuringa, cyakozwe na Besaleli mwene Uri mwene Huri, cyabaga imbere yubuturo bwUwiteka. Aho ni ho Salomo niteraniro bajyaga ngo bashake Uwiteka. 6.Nuko Salomo aherako ajya ku cyotero cyumuringa imbere yUwiteka, cyabaga imbere yihema ryibonaniro, agitambiraho ibitambo byoswa igihumbi. 7.Mu ijoro ryuwo munsi Imana ibonekera Salomo, iramubwira iti Nsaba icyo ushaka nkiguhe. 8.Salomo asubiza Uwiteka ati Wagiriye data Dawidi imbabazi nyinshi, ungira umwami mu cyimbo cye. 9.None Uwiteka Mana, isezerano wasezeranije data Dawidi rikomezwe, kuko ungize umwami wabantu bangana numukungugu wisi ubwinshi. 10.Nuko rero none ndagusaba kumpa ubwenge nubuhanga, kugira ngo ntambagire igihugu cyanjye niyereke abantu. Ni nde wabasha gucira imanza abantu bawe bangana batyo? 11.Imana ibwira Salomo iti Kuko ibyo ari byo biri mu mutima wawe, ntiwisabire ubutunzi cyangwa ibintu cyangwa icyubahiro, cyangwa ngo abakwanga bapfe cyangwa kurama, ahubwo ukisabira ubwenge nubuhanga ngo umenye gucira abantu banjye imanza, abo nakwimikiye, 12.ubwenge nubuhanga urabihawe kandi nzaguha nubutunzi nibintu nicyubahiro, bitigeze kubonwa numwami numwe wo mu bakubanjirije, kandi no mu bazagukurikira nta wuzagira ibihwanye nibyawe. 13.Nuko Salomo ava ku kanunga ki Gibeyoni imbere yihema ryibonaniro, agaruka i Yerusalemu ategeka Abisirayeli. 14.Salomo ateranya amagare nabagendera ku mafarashi, kandi yari afite amagare igihumbi na magana ane nabagendera ku mafarashi inzovu nibihumbi bibiri, abishyira mu midugudu bacyuragamo amagare ni Yerusalemu ku murwa wumwami. 15.Kandi i Yerusalemu umwami ahagwiza ifeza nizahabu bitekerezwa ko ari nkamabuye, nibiti byimyerezi atuma binganya nimivumu yo mu bibaya ubwinshi. 16.Kandi amafarashi Salomo yari atunze yavaga muri Egiputa, abacuruzi bumwami bayaguraga ari amashyo, ishyo ryose riciriwe igiciro cyaryo. 17.Ku igare rimwe ryazamukaga rikava muri Egiputa batangaga shekeli zifeza magana atandatu, ku ifarashi batangaga ijana na mirongo itanu. Ni ko bajyaga babitundira nabami bAbaheti nabi Siriya. 18.Salomo amaramaza kubakira izina ryUwiteka inzu, no kubaka inzu yubwami.
Uri gusoma 2 ibyo ku ngoma igice cya:


text:
Wari uzi ko nta mugambi w’ Imana uburizwamo?
Nziko Ushobora byose kandi ntakibasha kurogoya imigambi wawe Yobu 42:2
Umuririmbyi Yuzuye umwuka araririmba ati imigabi yawe si nkiy’ abantu, imbaraga zawe sinkizabo ibidashobokera abana b’abantu imbere yawe birashoboka. Ijambo ryayo rikongera rikatubwira ngo ndi Imana y’ibifite imibiri byose mbese hari ikinanira? Mbanje guha icyubahiro mbere ya byose Imana kuko yaduhisemo mu magana menshi, hari benshi batayizi, hari benshi bayihakana, hari benshi batayemera batemera n’imbaraga zayo. Imana ishimwe kuko yatubatuye tutakiri muri ba babandi basenga ibishushanyo cyangwa ibigirwamana bifite amaboko ntibikore bikagira n’amatwi ntibyumve. Imana yacu yarakoze cyane kubwo gutanga Umwana wayo ngo atubere incungu.
Kuva mu ntangiriro dusanga Imana yari ifite umugambi muremure k’umwana w’umuntu. Imana irema umuntu mu ishusho yayo, imuha umugisha imuha no gutwara (Ubutware) ibyo yaremye byose (Intangiriro 1:26-30). Ibi bitwereka ko umuntu ari uw’igiciro imbere y’Imana. Kuba umuntu yararemwe n’ Imana bitwereka ko turi abayo, kandi koko ijambo ryayo riratubwira ngo ni Data wa twese, ngo izatubera umubyeyi natwe tuyibere abana.
Iyo umuntu ari umubyeyi arakurera, akakwitaho agakora inshingano zose z’ababyeyi hejuru ya byose aba agufiteho uburenganzira akanaguteganyiriza ajo hazaza kugirango uzagire imibereho myiza (Erega nzi ibyo nibwira nzabagirira ni ibyiza si ibi, kugirango mbaremo umutima wibyo muzabona hanyuma Yeremiya 29:11).
Abana b’Imana rero nubwo intambara n’ibisitaza bitabura, ariko ngo ubizana azabona ishyano. Ndagirango dusubizwemo imbaraga kuko naho mama na data batwibagirwa cyangwa bakatureka Imana yo ntizadukuraho amaboko ntizatureka; ntihunikira ntisinzira ku bwanjye nawekandi ngo itanga ingabo nyinshi zigapfa ku bwacu. Muri birya byose tunyuramo iba iduhetse ku mugongo, iba ifite controle. Erega nta kuzuka kubaho hatabanje urupfu no kubora. Ariko Imana ishimwe cyane ngo kuko nta hantu kure Imana itatuvana nta nahantu kure Imana itatugeza.
Ushobora kuba uri mu kaga gakomeye, intambara n’ibibazo ari ibyinshi, ushobora kuba utotezwa, urenganywa cyangwa waranzwe, haba mu muryango, haba m’urugo rwawe, haba mu kazi cyangwa mw’itorero. Imana ishimwe kuko kugera kure atariko gupfa kandi ngo hamwe n’ibitugerageza ibasha kuducira akanzu.
Iyo dusomye inkuru za Yobu, avugango nziko ushobora byose kandi ntakibasha kurogoya imigambi yawe. Uyu mukozi w’Imana yari yarabonye Imana mbere mu bihe byiza, no mu bihe by’umubabaro nabwo arayibona kuko ntabwo yamutaye, gusa yagize ihishurirwa rikomeye ubwo yakuraga ibyiringiro bye k’umwana wumuntu k’ubutunzi ku nshuti aravuga ati : Navuye munda ya mama nambaye ubusa nzasubira munda y’isi ntacyo nambaye ibyo byose nabihawe n’Uwiteka. Uwiteka wamuhaye byose abasha kubyisubiza cyangwa akongera akabimugabira akanamuha ibirenze kuko Uwiteka ashobora byose. satani umugambi nuko uva mu nzira urimo ukarimbuka, nuko utakira imigisha yawe, nuko witotombera Imana, ukivovota, ukareka gusenga ukiganyira, amaganya akuzura umutima wawe.
Wimuha umwanya ndakwinginze ibuka ibyiza byose Imana yakugiriye utanayizi utanayibisabye nta n’ikiguzi watanze. Ibuka intambara wasimbutse, amarozi atarakwishe, indwara wakize ugeze kure, impanuka nyinshi wasimbutse,ibyakubayeho byose nawe urabizi, ... wumve ko ya Mana yabikoze itigeze ihinduka uko yari iri niko ikiri. Wishaka guca inzira ya bugufi kuko nta buzima buyirimo. Yosefu iyo aza kubyoroshya akaryamana na muka Potifali ntabwo umugambi w’Imana wari gusohora ku buzima bwe
Mwene data nagirango nkubwire uko ikigeragezo cyawe kingana niko ubuhamya bwawe bungana kandi buzafasha benshi. Twibuke akababaro Hana yanyuzemo ko kuba ingumba n’agahinda yaterwaga na Penina, ariko kuko Imana yari imufiteho imigambi myiza isaha igize irayisohoza nuko Hana abyara umwana udasanzwe penina ibye biba birarangiye. Umubabaro wa Hana usimburwa n’ibyishimo. Erega ngo n’igihe Uziya apfa Yesaya yabonye Imana, humura uziya ukuzengereza igihe cye kiraje gishyirweho iherezo nawe ubone Imana bundi bushya.
Imigambi y’Imana siyo kutubabaza iteka, n’abayuda barabaye igihe kirekire barasuzugurwa baratotezwa ariko isaha y’Imana igeze nabo baranezerwa bashyirwa hejuru abantu bose bakabifuza. Ubu abantu ntibakwitayeho ariko hari igihe benshi bazifuza kumenyana nawe. Gusa wowe ntuzishyire hejuru ngo wibagirwe aho Imana yagukuye, uzagirire neza uzaza agusanga wese, n’abaguhemukiye ubababarire kugirango imbuto z’Umwuka Wera zizane benshi kuri Kristo.
Yosefu ntabwo yigeze atera bene wabo amabuye, ahubwo yarabakiriye aranabagabira. Imana idushoboze. Ihangane isaha iri hafi igihe usigaje nicyo gito cyane, ihangane ikomeze tegerereza k’umusozi nka Habakuki, ugutabarwa kwawe kuraje kwihuse, uzatungurwa ntuzamenya igihe yorodani yatandukaniye mo kabiri. Hora witeguye uhagaze aho Imana igushaka, no mubyo igushakamo hato Malayika w’Imana atakunyuraho. Amahoro y’Imana abana natwe twese.
Isengesho
Mwami Yesu ndagusaba ngo umpe imbaraga kandi unyongerengere Ukwizera, gukomera, kwihangana no kugutunganira muri njyewe, urakoze kuko ijambo ryawe riratubwira ngo nidusaba twizereko twahawe mu izina rya Yesu Amen


text:
Ibi babitangaje kuri uyu wa 11 Ukwakira mu birori byo kwizihiza Umunsi Mpuzamahanga w’Umukobwa byabereye mu Murenge wa Kiziguro.
Umwe muri aba bakobwa witwa Cyuzuzo Devota yatangaje ko yatewe inda akiri muto kubera gushukwa n’abagabo, ndetse agira bagenzi be inama yo kudashiturwa .
Yagize ati "Natewe inda ntaragira imyaka 15 kuko ubu nibwo nyujuje kandi narabyaye, nkaba nsaba abatarahura n’ibyo nahuye na byo kwirinda ubuhendabana bw’abagabo."
Umuyobozi w’Akarere ka Gatsibo, Gasana Richard yavuze ko abagabo n’abasore bashukisha abana ubuhendabana bakwiye kwisubiraho.
Yagize ati "Gutera umwana w’umukobwa inda cyangwa indwara zandurira mu mibonano mpuzabitsina bihanwa n’amategeko. Nta mibare mfite y’abakobwa batewe inda n’abazibyaye ariko abafashwe bamaze kubihanirwa n’amategeko."
Yakomeje asaba ababyeyi kudateshuka ku nshingano zabo zo kurera by’umwihariko abana b’abakobwa kuko aribo bahura n’ibishuko byinshi.
Mu butumwa bwagarutsweho mu ndirimbo no mu mivugo bwibandaga cyane ku mbogamizi abakobwa bahura na zo zirimo gucuruzwa, gufatwa ku ngufu, guta ishuri bakajya gukora akazi ko mu rugo, guterwa inda zitateganyijwe n’ibindi.
Umunsi Mpuzamahanga w’Abakobwa watangiye kwizihizwa ku rwego rw’Isi kuya 11 Ukwakira 2012.
Ishami ry’Umuryango w’Abibumbye ryita ku burenganzira bw’abagore ritangaza ko Isi ituweho n’abakobwa miliyari imwe na miliyoni 100.
Muri Afurika yo munsi y’Ubutayu bwa Sahara, niho hagaragara ubwinshi bw’abakobwa bashyingirwa batarageza ku myaka y’ubukure ku Isi. Nibura abakobwa bane mu 10 bashyingirwa mbere y’imyaka 18, mu gihe umwe mu bakobwa umunani ashyingirwa atarageza ku myaka 15.


text:
Kugira ngo umuntu amenyekane cyane muri iki gihe bisaba kuba yarakoze ibintu bikomeye, abenshi baharanira kumenyekana ndetse bakaba banabigeraho ariko wajya kubashakaho imbuto z’imirimo myiza ngo ubigireho ukazibura.
Pasitori Desire Habyarimana avuga ko kumva ngo witwa amazina akomeye, ukora ibitangaza ariko nta mbuto ibyo ntacyo bimaze kuko na Kristo Yesu yavuze ati” muzabamenyera ku mbuto zabo.”
Desire yagize ati” Impano no gukizwa birahabanye kuko umuntu ashobora gukora ibitangaza, afite n’izina ry’icyubahiro, no gufasha abandi ariko wamwigiraho mu buzima bwa buri munsi ugasanga nta san a kristo kuko imbuto yera ntizikwiriye umukristo.”
Pasitori Desire nta buza abakora neza kubikora ahubwo arabagira inama yo gukora imirimo myiza batirengagije kwera imbuto nziza zikwiriye abamenye Yesu Kristo.
Aributsa kandi ko imirimo atariyo izajyana abantu mu ijuru ahubwo ko izagenda ibaherekeje kugira ngo bayihemberwe. Yagize ati” imirimo siyo izabanza imbere ahubwo izajyenda iduherekeje, ntidutwarwe no gukora imirimo gusa kuko atari yo ivuga ahubwo havuga amaraso ya Yesu Kristo.” Kuri we asoza akangurira abantu gusa na Yesu Kristo bera imbuto zikwiriye abihannye.


text:
Abakristo bagomba kugira ibyo bigomwa bagakurikira Yesu Francis Chan
Mat 10:16 Dore mbatumye muri nk’intama hagati y’amasega,nuko mugire ubwenge nk’inzoka ,kandi muzabe nk’intuma mutagira amahugu. Ariko mwirinde abantu,kuko bazabagambanira mu nkiko,kandi bazabakubitira mu masinagogi.
Mu giterane cyari giteraniyemo abantu 1,000 mu mujyi wa Washinton D.C,Pastor Francis Chan yabwiye abo bakristo ko bagomba kureka kureba mu maso y’isi ahubwo amaso yabo bakayahanga Imana.
“Ndahamya ko amatorero akeneye ivugurura mu nzira nyinshi zitandukanye,birababaje kubona Abakristo basigaye bakora ibinyuranye n’ugushaka kw’Imana inzira nyakuri ni ukuva muri ibyo bidahesha Imana icyubahiro bagakurikira Kristo.
Muri Mat 10:38-39 haravuga ngo “Kandi utikorera umusaraba we ngo ankurikire,ntakwiriye kuba uwanjye.Urengera ubugingo bwe azabubura,ariko utita ku bugingo bwe ku bwanjye ,azabubona.”
Uyu mushumba yakomeje avuga ko ikibazo cy’ingutu muri iki gihe ngo ni uko kugirango uhindure isi,uvuge byumvikane,ngo bisaba kuba uri umuntu uzwi cyane kandi ukunzwe ngo kandi Yesu yavuze ko kugirango tubashe kumukurikira tugomba kugira ibyo twigomwa.Yesu yavuze ko adutumye turi nk’intama hagati y’amasega, tugomba gushinga ikirenge mu cye kugirango tubashe kumukurikira.
Ni cyo cyatumye na Yesu ababarizwa inyuma y’irembo,kugirango yejeshe abantu amaraso ye.Nuko dusohoke,tumusange inyuma y’urugo twemeye gutukwa ku bwe.Heb 13:12-13
Tugomba gukurikira Yesu,tukemera kugeragezwa,njye nahitamo kubambanwa na Kristo aho kugira ibyishimo by’igihe gito mu isi.Ese uko dusengera hamwe ni nako dufite ibyiringiro byo kujya mu ijuru no kubabazwa ku bwa Kristo?
Abatari bake bakiriye agakiza